CELEX: 52011PC0348
Language: et
Date: 2011-06-14
Title: Ettepanek: EUROOPA PARLAMENDI JA NÕUKOGU DIREKTIIV töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (elektromagnetväljad) tulenevate riskidega (kahekümnes üksikdirektiiv direktiivi 89/391/EMÜ artikli 16 lõike 1 tähenduses)

|
			
		
		
		52011PC0348
		
			Ettepanek: EUROOPA PARLAMENDI JA NÕUKOGU DIREKTIIV töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (elektromagnetväljad) tulenevate riskidega (kahekümnes üksikdirektiiv direktiivi 89/391/EMÜ artikli 16 lõike 1 tähenduses) /* KOM/2011/0348 lõplik - 2011/0152 (COD) */
			
				
		
		
			
			   	SELETUSKIRI
1.           ETTEPANEKU TAUST
·      Ettepaneku põhjused ja eesmärgid
Käesoleva ettepaneku eesmärk on muuta Euroopa
Parlamendi ja nõukogu 29. aprilli 2004. aasta direktiivi 2004/40/EÜ[1]
töötervishoiu ja tööohutuse miinimumnõuete kohta seoses töötajate kokkupuutega
füüsikalistest mõjuritest (elektromagnetväljad) tulenevate riskidega.
2006. aastal teavitasid meditsiinitöötajad
komisjoni kõnealuse direktiivi rakendamise probleemidest, väites et
direktiiviga kehtestatud kokkupuute piirmäärad piiraksid ebaproportsionaalselt
tänpäeval paljude haiguste diagnostikas ja ravis oluliseks vahendiks peetava
magnetresonantstomograafia kasutamist ja arengut. 
Pärast seda on ka muud tööstussektorid
väljendanud muret selle üle, kuidas kõnealune direktiiv mõjutab nende tegevust.
Vastuseks neile küsimustele on komisjon võtnud
mitmeid meetmeid. Läbipaistvuse huvides võttis komisjon ühendust
liikmesriikidega ja Euroopa Parlamendiga ning teavitas neid kavandatavatest
meetmetest. Sellega seose palus komisjon liikmesriikidel teatada direktiivi
rakendamisega seotud võimalikest raskustest. Komisjon algatas ka uuringu, et
hinnata direktiivi tegelikku mõju meditsiinilistele protseduuridele, mille
puhul magnetresonantstomograafiat kasutatakse. Uuringu tulemused avalikustati 2008.
aasta alguses.
Selleks et:
- võimaldada uuringute (sealhulgas komisjoni
algatatud uuringute) täielikku analüüsi kõnealuse direktiiviga
magnetresonantstomograafia meditsiiniliseks kasutamiseks kehtestatud kokkupuute
piirmäärade võimaliku negatiivse mõju suhtes,
- võtta arvesse uute ICNIRPi soovituste
läbivaatamise tulemusi ja muid hiljutisi soovitusi, näiteks Maailma
Terviseorganisatsiooni elektromagnetväljade mõju käsitlevaid keskkonnatervise
kriteeriume, mis põhinevad direktiivi 2004/40/EÜ vastuvõtmise järel avaldatud
uusimatel teadusuuringutel elektromagnetväljade mõju kohta inimtervisele, ning 
- teha direktiivi mõju põhjalik analüüs ja
esitada muudatusettepanekud, et tagada nii töötajate tervise ja ohutuse
kõrgetasemeline kaitse kui ka elektromagnetväljadel põhinevate meditsiini- ja
tööstustegevuse jätkumine ja areng,
nihutati ülevõtmise tähtaega vahepeal 30.
aprillilt 2008 kuni 30. aprillini 2012 Euroopa Parlamendi ja nõukogu 23.
aprilli 2008. aasta direktiiviga 2008/46/EÜ,[2] millega
muudetakse direktiivi 2004/40/EÜ töötervishoiu ja tööohutuse miinimumnõuete
kohta seoses töötajate kokkupuutega füüsikalistest mõjuritest
(elektromagnetväljad) tulenevate riskidega.
Mitteioniseeriva kiirguse eest kaitse
rahvusvaheline komisjon (International Commission for Non-ionising Radiation
Protection – ICNIRP) on praeguseks lõpetanud staatiliste magnetväljade ja ajas
muutuvate madalsagedusväljadega seotud suuniste läbivaatamise, millel põhineb
osa direktiivist. Uued soovitused avaldati vastavalt 2009. ja 2010. aastal.
Enamikel juhtudel on võrdlustasemed ja põhilised piirangud kehtestatud kõrgemal
tasemel kui varasemates soovitustes.
·      Üldine taust
Direktiiv 2004/40/EÜ on kaheksateistkümnes
üksikdirektiiv nõukogu 12. juuni 1989. aasta direktiivi 89/391/EMÜ (töötajate
töötervishoiu ja tööohutuse parandamist soodustavate meetmete kehtestamise
kohta) artikli 16 lõike 1 tähenduses. See on seotud elektromagnetväljade
lühiajalise tervistkahjustava mõjuga töötajatele, kes nendega töö ajal
kokkupuutuvad.
Direktiivis on sätestatud miinimumnõuded, kuid
iga liikmesriik võib vastu võtta rangemad eeskirjad.
Direktiiviga on kehtestatud kokkupuute piirmäärad
ajas muutuvate elektri-, magnet- ja elektromagnetväljade kohta, mille
sagedusvahemik on 0–300 GHz[3] . Ükski töötaja ei tohi
kokku puutuda väljadega, mille tugevus ületab kõnealuseid piirmäärasid, mis
põhinevad tervisemõjul ja bioloogiaalastel kaalutlustel.
Direktiivis on sätestatud rakendusväärtused
ja suunisväärtused ajas muutuvate väljade ja staatiliste väljade kohta.
Need väärtused on otseselt mõõdetavad ja näitavad künnisväärtust, millest
alates peab tööandja võtma ühe või mitu direktiiviga ette nähtud meedet.
Rakendusväärtuste järgimine tagab vastavuse asjakohastele kokkupuute
piirmääradele.
Direktiivi piirmäärad on kehtestatud ICNIRPi 1998.
aasta soovituste põhjal. ICNIRP on valdkonna tunnustatud pädev asutus sellist
liiki kiirguse tervisemõju hindajana. ICNIRP teeb tihedalt koostööd kõigi
asjaomaste rahvusvaheliste organisatsioonidega, nagu Maailma
Terviseorganisatsioon, Rahvusvaheline Tööorganisatsioon, Rahvusvaheline
Kiirguskaitse Assotsiatsioon (IRPA), Rahvusvaheline Standardiorganisatsioon
(ISO), Euroopa Elektrotehnika Standardikomitee (CENELEC), Rahvusvaheline
Elektrotehnikakomisjon (IEC), Rahvusvaheline Valgustuskomisjon (CIE), Elektri-
ja Elektroonikainseneride Instituut (IEEE) jne.
Direktiiv põhineb ennetuspõhimõtetel, mis on
üldisemalt sätestatud juba raamdirektiivis 89/391/EMÜ:
–                        
kõikide töötajate kaitse: sõltumata
tegevusvaldkonnast on kõikidel samasuguste riskidega kokku puutuvatel töötajatel
samasugune õigus saada kaitset;
–                        
tööandjal on kohustus määrata kindlaks riskid ja
hinnata neid;
–                        
tuvastatud riskide kõrvaldamine või kui see ei ole
võimalik, siis nende minimeerimine;
–                        
eriteave asjaomastele töötajatele, nende koolitus
ja nõustamine;
–                        
asjakohane tervisekontroll.
Direktiivi kohaldatakse eranditult kõikide
tegevusvaldkondade suhtes ning see tuleb riiklikesse õigusaktidesse üle võtta
hiljemalt 30. aprillil 2012, kui ei võeta täiendavaid meetmeid.
Direktiivi vastuvõtmisele eelnenud aruteludel
käsitleti nii nõukogus kui ka Euroopa Parlamendis põhjalikult konkreetselt
magnetresonantstomograafiaga seotut. Riiklikud eksperdid sellistest asutustest
nagu National Radiation Protection Board (NRPB, Ühendkuningriik), l'Institut
national de recherche et de sécurité (INRS, Prantsusmaa), Finnish Institute of
Occupational Health (FIOH, Soome) ja Bundesamt für Strahlenschutz (BfS,
Saksamaa) pakkusid läbirääkimistel nõukogus tehnilist tuge. Nõukogu eesistuja
on mitu korda küsinud ICNIRPi arvamust.
Kuna soovimatut mõju ei ole täheldatud, võtsid
kaasõigusloojad direktiivi vastu teatavate muudatustega komisjoni poolt esialgu
välja pakutud väärtuste suhtes; eelkõige jäeti sätestamata staatiliste
magnetväljadega (magnetresonantstomograafia oluline komponent) kokkupuute
piirmäär, sest seda muudeti parajasti pidades silmas uusimaid teadusandmeid,
mis avaldati sel ajal, kui direktiivi vastu võeti. 
Käesoleva ettepanekuga säilitatakse mitmed
olulised põhimõtted ja sätted, mis on ka praeguses direktiivis, näiteks:
–     
kõikide tegevusvaldkondade hõlmatus;
–     
elektromagnetväljadega, mille sagedusvahemik on 100
kHz – 300 GHz, kokkupuute piirmäärad ja rakendusväärtused;
–     
sätted, mis on suunatud riski vältimisele või
vähendamisele,
–     
teave töötajatele ja nende koolitus;
–     
töötajatega nõupidamine ja nende kaasamine;
–     
sanktsioonid;
–     
tervisekontroll.
Käesoleva ettepanekuga esitatud olulisemad
muudatused, mis on tehtud võttes arvesse valdkonna teadusuuringute uusimaid
tulemusi, on järgmised:
–     
täpsemad määratlused, eelkõige kahjulike
tervisemõjude osas (direktiivi 2004/40/EÜ artikkel 2);
–     
läbivaadatud süsteemi lisamine nende piirmäärade ja
referentsväärtuste kohta, mis erinevad praegustest piirmääradest ja
rakendusväärtustest sagedusvahemiku 0 – 100 kHz jaoks (see mõjutab direktiivi 2004/40/EÜ
artikleid 2 ja 3 ning selle lisa);
–     
indikaatorite kasutuselevõtt, et lihtsustada
mõõtmisi ja arvutusi (artikli 3 lõige 3) ning anda suunised mõõtemääramatuse
arvesse võtmiseks; Direktiivides 1999/5/EÜ ja 2006/95/EÜ sätestatud
tooteohutuse õigusaktidega tagatakse, et elanikkond, kaasa arvatud töötajad, ei
puutuks kokku tasemetega, mis on kõrgemad kui soovituses 1999/519/EMÜ
sätestatud, eeldusel et tooteid kasutatakse eesmärgipäraselt. Kuna
elanikkonnale kehtestatud tasemed on madalamad töötajatele kehtestatutest ning
hõlmavad kaitset pikaajalise mõju eest, siis tagab vastavus nendele
direktiividele piisava kaitse ka käesoleva direktiiviga hõlmatud olukordade
puhul;
–     
suuniste andmine, et tagada lihtsam, kuid tõhusam
riskihindamine (artikkel 4), et lihtsustada hindamist ning vähendada väikeste
ja keskmise suurusega ettevõtjate (VKEde) koormust;
–     
piiratud, kuid asjakohase paindlikkuse
võimaldamine, tööstusharu erandite suhtes kontrolliraamistiku ettepaneku
esitamise kaudu;,
–     
tervisekontrolli põhimõtete lisamine (artikkel 8);
–     
eriline tähelepanu konkreetselt
meditsiinirakendustele, milles kasutatakse magnetresonantsi, ja seotud
tegevused, ning
–     
täiendavate mittesiduvate meetmete ettenägemine,
näiteks mittesiduv praktiline juhend.
·      Kooskõla Euroopa Liidu muude põhimõtete ja eesmärkidega
Käesolev ettepanek on kooskõlas Euroopa Liidu
muude tegevuspõhimõtete eesmärkidega, eelkõige eesmärgiga parandada õiguslikku
raamistikku, et tagada kodanike ja ettevõtjate huvides selge, arusaadav,
ajakohane ja kasutajasõbralik ELi teiseste õigusaktide kogum. See võimaldab
samuti ajakohastada praeguse direktiivi sätteid elektromagnetkiirguse
tervisemõju kohta pidades silmas teadusuuringute uusimaid tulemusi, mis ei
olnud direktiivi 2004/40/EÜ vastuvõtmise ajal veel kättesaadavad. Lisaks peaks
direktiiv olema kooskõlas seotud õigusaktidega, millega kaitstakse
elektromagnetvälja tekitavate toodete kasutajaid niivõrd, et nende toodete
tekitatud elektromagnetvälju ei ole vaja käesoleva direktiiviga ümber hinnata,
sest võib eeldada, et nende väljade tasemed on madalamad nõukogu soovituses 1999/519/EMÜ
elanikkonna jaoks sätestatust.
2.           Konsulteerimine huvitatud isikutega ja
mõju hindamine
·      Konsulteerimine huvitatud isikutega
- Konsulteerimine tööohutuse ja -tervishoiu
nõuandekomiteega vastavalt nõukogu 22. juuli 2003. aasta otsusele, millega
moodustatakse tööohutuse ja -tervishoiu nõuandekomitee. Komiteel paluti võtta
vastu arvamus 2011. aasta märtsi lõpuks.
- Konsulteerimine valdkonna teadusekspertidega
ja mitteioniseeriva kiirguse eest kaitse rahvusvahelise komisjoniga
kahepoolsete kohtumiste raames komisjoni talitustega.
- Konsulteerimine sotsiaalpartneritega
vastavalt Euroopa Liidu toimimise lepingu (ELTL) artikli 154 lõigetele 2 ja 3.
Esimene konsultatsioon (ELTLi artikli 154 lõige 2) toimus ajavahemikul 1. juuli
– 10. september 2009. Artikli 154 lõike 3 kohase konsultatsiooni teine
etapp leidis aset ajavahemikul 20. mai – 5. juuli 2010 ning see toimus mõju
hindamisest eraldi.
Tulemused võib kokku võtta järgmiselt:
·      Üldiselt nõustusid nii ametiühingud kui ka tööandjad, et on põhjendatud
vajadus uue direktiivi järele, et kaitsta töötajaid elektromagnetväljadega
kokkupuutest tuleneva terviseriski eest. Mõned tööandjate esindajad (VKEd ja
mõned riiklikud organisatsioonid) teatasid siiski, et eelistavad direktiivile
õiguslikult mittesiduvaid vahendeid. 
·      Üldiselt nõustutakse, et praeguse direktiiviga kehtestatud piirmäärad
on liiga madalad ja põhinevad liiga tagasihoidlikel eeldustel. Tööandjad
sooviksid piirmäärade lõdvendamist, töötajate esindajad aga sooviksid, et
tulevikus hõlmaks direktiiv ka pikaajalist tervisemõju. 
·      Tööstussektori tööandjad (välja arvatud magnetresonnantstomograafia
(MRT) seadmete tootjad) ei toeta mõnede töötajarühmade väljajätmist direktiivi
kohaldamisalast. Tööstussektorile põhjustab ka mõningaid probleeme kokkupuute
piirmäärade suhtes erandite lubamine teatavates valdkondades (tervishoid).
·      Sotsiaalpartnerid kinnitavad, et ühtki töötajarühma ei tohiks välja
jätta ühegi uue õigusliku vahendi pakutavast kasust, eeldusel et uus vahend
võimaldab vajalikku paindlikkust kõikide tegevuste jätkamiseks.
·      Tööandjad toetavad tugevalt paindlikku lähenemisviisi, mis võimaldab
erandeid, samas kardavad töötajate organisatsioonid, et paindlikkus võib
vähendada töötajate kaitset, välja arvatud juhul, kui toimib range kontroll.
·      Käesolevas direktiivis määratletud kokkupuute piirmäärade kohaldamine
on nii tööandjate kui ka töötajate organisatsioonide arvates vastuvõetav.
Samuti toetatakse tsoonaalset lähenemisviisi, mis võimaldab kergemaid
mõjuhinnanguid lihtsamate olukordade puhul. Samuti on olemas konsensus
tegevusjuhiste olulisuse kohta.
·      Ametiühingud toetavad põhilise lähenemisviisina tervisekontrolli
piirmäärasid ületava kokkupuute järel. Tööandjate organisatsioonid ja
meditsiinitöötajad kahtlevad, kas see on mõistlik madalate sageduste korral,
sest mõju võib olla raske kindlaks teha.
·      Muud sektorid suhtuvad skeptiliselt tervishoiusektori jaoks piirmäärade
suhtes erandite kehtestamisesse, et hõlbustada MRT-menetlusi, samas soovitavad
ametiühingud kasutada aegumisklauslit, et vältida kaitsva õigusakti kadumist.
·      Eksperdiarvamuste kogumine ja kasutamine
Komisjon konsulteeris elektromagnetkiirguse
tervisemõju osas rahvusvaheliselt tunnustatud ekspertidega. Komisjon algatas ka
eespool nimetatud uuringu, et määrata kindlaks kokkupuute piirmäärad
meditsiinitöötajatele ning nende mõju protseduuridele, mida kasutatakse
meditsiinilises MRTs.
·     
Mõju hindamine
Sidusrühmadega
toimunud arutelude ja konsultatsioonide käigus selgusid järgmised võimalused.
Valikuvõimalus A:
Jätkata muudatusteta.
Tegelikkuses tähendab see, et direktiiv 2004/40/EÜ
tuleb liikmesriikide õigusaktidesse üle võtta 30. aprilliks 2012. 
Valikuvõimalus B:
Uus direktiiv läbivaadatud kokkupuute piirmääradega.
Direktiiv 2004/40/EÜ asendatakse uue
direktiiviga, milles on sätestatud läbivaadatud piirmäärad, mis on eelmistest
kõrgemad, kuid teadustõenditega kooskõlas.
Valikuvõimalus C1:
Uus direktiiv läbivaadatud kokkupuute piirmäärad ja osaliste eranditega.
Direktiiv 2004/40/EÜ asendatakse uue
direktiiviga, kus on läbivaadatud piirmäärad, mis on eelmistest kõrgemad, kuid
teadustõenditega kooskõlas (nagu valikuvõimaluse B puhul). Lisaks kehtestatakse
MRT suhtes tingimustega erandid, mille puhul kohaldatakse siiski üldisi
elektromagnetväljadega seotud riski juhtimise nõudeid, mida käsitletakse uues
direktiivis. 
Valikuvõimalus C2:
Uus direktiiv läbivaadatud kokkupuute piirmääradega ja täieliku erandiga MRT
jaoks.
Direktiiv 2004/40/EÜ asendatakse uue
direktiiviga, kus on läbivaadatud piirmäärad, mis on eelmistest kõrgemad, kuid
teadustõenditega kooskõlas (nagu valikuvõimaluse B puhul). Meditsiiniline MRT
jääb täielikult elektromagnetvälja direktiivi kõikidest nõuetest välja.
Valikuvõimalus D1: Direktiivi asendamine soovitusega.
Direktiiv 2004/40/EÜ asendatakse elektromagnetvälja
piirmäärade suhtes mittesiduvate soovitustega, mis põhineksid uusimatel
rahvusvahelistel soovitustel. Kõnealuste soovituste vorm oleks samasugune
nõukogu soovitusega elanikkonna kokkupuute kohta elektromagnetväljadega (1999/519/EMÜ).
Valikuvõimalus D2:
Vabatahtlikud kokkulepped sotsiaalpartnerite vahel.
Direktiiv 2004/40/EÜ asendatakse vabatahtlike
kokkulepetega sotsiaalpartnerite vahel Euroopa või sektori tasandil vastavalt
ELTLi artikli 154 lõikele 4. 
Valikuvõimalus E:
ELi õigusakte ei ole.
Direktiiv 2004/40/EÜ tunnistatakse kehtetuks,
samas kui direktiiv 89/391/EMÜ (raamdirektiiv) ja asjaomased riiklikud sätted
jäävad kehtima. Riiklike eeskirjade puudumine mõnedes liikmesriikides
võimaldaks reguleerimata kokkupuudet elektromagnetväljadega töökeskkonnas.
Selle võimaluse korral võib eeldada näiteks, et liikmesriigid, kes on
elektromagnetväljade direktiivi (osaliselt) üle võtnud, ei tunnistaks
elektromagnetväljadega seotud riiklikke õigusakte kehtetuks.
Sidusrühmad pidasid neid võimalusi asjakohasteks.
Muud võimalused, mida üksikasjalikult ei analüüsitud, hõlmasid veel
sektoripõhisema lähenemisviisi vastuvõtmist, õigusaktide piiramist üksnes
seadmete ohutuse tagamisega või eranditult selliste pehme poliitika vahendite,
nagu teabekampaaniad ja juhendid, kasutamist.
Käesolev ettepanek lähtub valikuvõimalusest C1.
Võimalus C1 oli vastuvõetav enamikule sidusrühmadest. Vastavusse viimise kulud
on suuremad kui valikuvõimaluse E puhul, kuid väiksemad kui valikuvõimaluse A
puhul, mis on olukord, kui 1. maist 2012 jääb kehtima direktiiv 2004/40/EÜ.
3.           ETTEPANEKU ÕIGUSLIK KÜLG
·      Kavandatud meetmete kokkuvõte
Ettepanekuga muudetakse direktiivi 2004/40/EÜ
asjaomaseid artikleid ja lisasid, et saavutada eespool punktis 1 nimetatud
eesmärgid. Selle asemel, et teha direktiivi 2004/40/EÜ palju keerulisi
muudatusi, tunnistatakse käesoleva direktiiviga kõnealune direktiiv kehtetuks
ja see asendatakse, et saavutada lihtne, selge ja täpne tekst, mis on üldsuse
ning majandusettevõtjate jaoks läbipaistev ja arusaadav. 
·      Õiguslik alus
Euroopa Liidu toimimise lepingu artikli 153
lõige 2.
·     
Subsidiaarsuse põhimõte
Subsidiaarsuse põhimõtet kohaldatakse, kuivõrd
ettepanek käsitleb töötervishoiu ja tööohutuse valdkonda, mis ei kuulu Euroopa
Liidu ainupädevusse.
Liikmesriigid ei saa ise saavutada iseseisvalt
piisaval määral ettepaneku eesmärke, sest direktiivide sätteid ei saa muuta ega
kehtetuks tunnistada riiklikul tasandil.
Ettepaneku eesmärke on võimalik saavutada
üksnes liidu meetmetega, sest ettepanekuga muudetakse praegu kehtivat ELi
õigusakti, ning seda ei saa liikmesriigid ise teha.
Subsidiaarsuse põhimõtet on järgitud, kuivõrd
ettepanekuga muudetakse olemasolevat ELi õigusakti.
·      Proportsionaalsuse põhimõte
Ettepanek on proportsionaalsuse põhimõttega
kooskõlas, sest
selle eesmärgiks on tagada
elektromagnetväljadega kokkupuutuvate töötajate kaitse, lihtsustades samas
tööandjate kohustusi võrreldes direktiiviga 2004/40/EÜ hõlmatud olukorraga..
·      Õigusakti valik
Kavandatud õigusakt: direktiiv.
Muud õigusaktid ei oleks asjakohased. Eesmärk
on muuta direktiivi ning ainus võimalus selleks on võtta vastu uus direktiiv.
4.           MÕJU EELARVELE
Ettepanek ei mõjuta liidu eelarvet, välja
arvatud kulud, mis on seotud kavandatavate komiteede kohtumistega.
Assigneeringud võetakse olemasolevatelt eelarveridadelt, nagu tavaliselt on
tehtud tööohutuse ja -tervishoiu nõuandekomitee toimimise puhul (PROGRESS
haldusrida) ja ekspertide kutsumise korral (üldrida).
5.           Täiendav teave
·      Lihtsustamine
Ettepanek aitab lihtsustada õigusraamistikku,
sest kasutatakse asjakohast proportsionaalsust ja paindlikkust.
·      Seniste õigusaktide kehtetuks tunnistamine
Ettepaneku vastuvõtmise tulemusena
tunnistatakse direktiiv 2004/40/EÜ kehtetuks.
·     
Euroopa Majanduspiirkond
Käesolev ettepanek on seotud Euroopa
Majanduspiirkonna lepinguga hõlmatud valdkonnaga ning seepärast tuleks seda
laiendada Euroopa Majanduspiirkonnale.
·      Ettepaneku üksikasjalik selgitus peatükkide või artiklite kaupa
Käesoleva ettepanekuga muudetakse direktiivi 2004/40/EÜ
mitmeid artikleid ja lisasid. 
Ettepaneku artikkel 1 on peaaegu sama
kui direktiivis 2004/40/EÜ ning käsitleb ettepaneku eesmärki ja
reguleerimisala. Lõikes 2 on uus lause, kus sõnaselgelt nimetatakse
elektromagnetväljadega kokkupuute otsest ja kaudset mõju. Direktiiv hõlmab
mõlemat tüüpi mõju.
Artiklis 2 defineeritakse
mõisted elektromagnetväli, kokkupuute piirmäärad ja rakendusväärtused, nagu ka
direktiivis 2004/40/EÜ. Artiklis määratletakse selguse huvides ka ettepanekuga
esitatud suunisväärtused, kahjulik tervisemõju ja kahjulik ohutusmõju.
Artikkel 3 
Selles artiklis viidatakse kokkupuute
piirmääradele ja rakendusväärtustele, samamoodi nagu direktiivis 2004/40/EÜ.
Lõikes 1 sätestatakse siiski uute suunisväärtuste ja rakendusväärtuste roll, et
saavutada sidusrühmade nõutud proportsionaalsus. Neid kohaldatakse
sagedusvahemiku 0 Hz – 100 kHz puhul. Vahemiku 100 kHz – 300GHz puhul jäävad
tasemed samaks kui direktiivis 2004/40/EÜ, sest alates 1998. aastast ei ole
uusi soovitusi avaldatud.
Lõige 3 on samasugune direktiivi 2004/40/EÜ
vastava lõikega, kuid seda on kohandatud, et piirata ulatuslikke mõõtmisi
ainult juhtudega, mil need tõesti on vajalikud. Tegelikkuses lihtsustab see
riskihindamist valdava enamiku töökohtade puhul. 
Lõige 4 on uus ja selles sätestatakse
kokkupuute piirmäärade suhtes erand meditsiinilise MRT sektori ning sellega
seotud tegevuste jaoks, mille suhtes jäävad kehtima kõik muud kohustused. 
Lõige 5 on uus ja selles sätestatakse sõjaväe
õigus kasutada kaitsesüsteemi, mis on kohandatud sõjaväe eritööolukorraga (nt
radarid). Seda soovis NATO, mis kasutab IEEE soovitustel põhinevat
kaitsesüsteemi. Kõnealust süsteemi võib pidada käesolevas ettepanekus
sätestatud süsteemiga võrdväärseks.
Lõige 6 on uus ja sellega nähakse ette
ajutised erandid kontrollitud tingimustes, kui on tõenäoline, et kokkupuute
piirmäärasid ületatakse.
Artikkel 4
käsitleb kokkupuute kindlaksmääramist ja riskihindamist, nagu direktiivis 2004/40/EÜ.
Lõiked 1, 3 ja 6 jäetakse muutmata. Lõiget 4
on natuke muudetud, et täita suurema paindlikkuse ja proportsionaalsuse
eesmärki.
Lõige 5 jäetakse muutmata, välja arvatud punkt
c, milles määratletakse täpsemalt eriti suure riskiga töötajate rühmad. Samuti
on punkti d alapunktis ii sätestatud piirväärtus, mis on seotud staatilistes
magnetväljades ferromagneetilistest objektidest tuleneva heitkeha efekti
riskiga, suurendatud väärtuselt 3 mT väärtuseni 30 mT, mis on kooskõlas
ajakohastatud andmetega.
Artikkel 5 –
Riskide vältimisele või vähendamisele suunatud sätteid – ei ole oluliselt
muudetud. Järjepidevuse tagamise huvides on tehtud vaid mõned väikesed
muudatused.
Artikli 6 – Teave
töötajatele ja nende koolitus – on järjepidevuse tagamiseks tehtud mõned
väikesed muudatused.
Sama kehtib ka artikli 7 – Töötajatega
nõu pidamine ja nende kaasamine – puhul.
Tervisekontrolli käsitlevat artiklit 8
on muudetud, et teha vahet madalsageduse (0 Hz – 100 kHz) ja kõrgesageduse
vahemikus toimunud kokkupuute vahel. Muudatusega võetakse arvesse asjaolu, mida
on kinnitanud meditsiinieksperdid, et madalsagedusväljade tekitatud mõju ei saa
kindlaks teha, kui töötaja on soovimatu kokkupuute piirkonnast väljunud.
Seetõttu ei ole tervisekontrolli käigus võimalik kindlaks teha sellisest
kokkupuutest tingitud tervisekahjustusi.
Artikkel 9 –
Sanktsioonid – on identne direktiivis 2004/40/EÜ sama artikliga. Selle artikli
lisas Euroopa Parlament direktiivi 2004/40/EÜ vastuvõtmisele eelnenud arutelude
käigus.
Artikkel 10
Tehnilised muudatused. Võrreldes direktiivi 2004/40/EÜ sama artikliga on tehtud
olulisi muudatusi. Esimene lõige, kus oli viidatud asutamislepingu artikli 153
lõikes 2 sätestatud seadusandlikule menetlusele seoses kokkupuute piirmäärade
ja rakendusväärtuste muudatuste vastuvõtmisega, on jäetud välja, sest ettepanek
põhineb ise artikli 153 lõikel 2 ning sellele ei ole vaja jõustamistingimustes
uuesti viidata. Euroopa Parlament ja nõukogu ei volita komisjoni kokkupuute
piirmäärasid muutma. Selliseid muudatusi ei saaks komisjon seepärast teha
delegeeritud õigusaktidega, vaid muudatustega direktiivis ELTLi artikli 153
lõikes 2 sätestatud menetluse kohaselt. Tegelikke otseselt mõõdetavaid
tasemeid, st suunisväärtusi ja rakendusväärtusi, käsitatakse ettepanekus üksnes
tehniliste muudatustena ning seepärast osutatakse neile artikli 10 esimese
lõike uues punktis c. See hõlbustab asjakohaste ja õigeaegsete muudatuste
tegemist, kui lihtustused või muudatused selles valdkonnas on põhjendatud
teadusandmete ja täpsemate modelleerimismeetoditega. Lissaboni lepinguga
kehtestatud uusi komiteemenetluse eeskirju silmas pidades on artiklis 10
osutatud lisade tehnilised muudatused üldkohaldatavad meetmed, mis on ette
nähtud direktiivi väheoluliste elementide muutmiseks. Seetõttu kuuluvad nad
ELTLi artikli 290 tähenduses delegeeritud õigusaktide alla ning nende
tehniliste muudatuste vastuvõtmiseks tuleb kasutada kõnealuses artiklis
(volituste delegeerimine) sätestatud menetlust. Sellest tulenevalt on artiklis 10
sätestatud komisjoni õigus seda menetlust kasutada, samuti võimalus kasutada
kiirmenetlust, millele osutatakse kõnealuse artikli teises lõigus.
Artikkel 11 –
direktiivis 2004/40/EÜ osutatud vana komiteemenetlus on asendatud Lissaboni
lepingust tulenevate volituste delegeerimise uute eeskirjadega. Sellest
tulenevalt sätestatakse kõnealuses artiklis ELTLi artikli 290 kohane ametlik
menetlus, milles käsitletakse komisjonile antud volitust võtta vastu
delegeeritud õigusakte, mille eesmärk on muuta direktiivi, tehes selle lisades
üksnes tehnilisi muudatusi. 
Direktiivi 2004/40/EÜ endine artikkel 12
– Aruanded – on jäetud välja, sest see tunnistati kehtetuks direktiivi 2007/30/EÜ
artikli 3 lõikega 20. Kõik direktiivi 89/391/EMÜ artikli 16 lõike 1 tähenduses
üksikdirektiivide rakendusaruandeid käsitlevad sätted on nüüd sätestatud
direktiivi 89/391/EMÜ artiklis 17a. 
Artikkel 12 –
Kiirmenetlus –sätestab kiirmenetluse kasutamise eeskirjad komisjonile antud
volituse puhul võtta vastu delegeeritud õigusakte. Kiirmenetluse kasutamine on
lubatud tervise ja ohutuse kaitse valdkonnas vastavalt
institutsioonidevahelisele kokkuleppele delegeeritud õigusaktide kohta. Seda
võimalust võimaldati juba eelmise elektromagnetväljade direktiiviga 2004/40.
Kiirmenetlust kasutatakse vaid erandkorras, kui see on hädavajalik, näiteks
töötajatele nende kokkupuutest elektromagnetväljadega tuleneva võimaliku otsese
tervise- või ohutusriski tõttu.
Artikkel 13 on uus
ja selles osutatakse vajadusele koostada praktiline juhend, et hõlbustada
direktiivi rakendamist. Sellist võimalus on juba kasutatud teiste direktiivide
puhul, eelkõige viimases direktiivis 2006/25/EÜ füüsikaliste mõjuritega
kokkupuute kohta (tehislik optiline kiirgus). 
Artiklid 14, 15, 16 ja 17 käsitlevad aruandlust, ülevõtmist, direktiivi 2004/40/EÜ kehtetuks
tunnistamist ning jõustumist.
I lisas
määratletakse füüsikalised suurused, mida ei esitata põhitekstis (artikkel 2).
Seda võimalust eelistatakse ettepaneku teksti parema sidususe huvides.
II lisa on
ettepaneku oluline osa, sest selles sätestatakse kõik nõutavad elemendid, et
tagada suuremat paindlikkust ja proportsionaalsust sagedusvahemikus 0 Hz – 100
kHz. Sellega kehtestatakse tsoonide süsteem, mida toetas enamik sidusrühmadest,
samuti meetmed riskihindamise menetluse lihtsustamiseks, kus võimalik.
III lisa hõlmab
kõrgemaid sagedusi. Kuna rahvusvahelisi soovitusi selles valdkonnas viimastel
aastatel antud ei ole, piirduvad muudatused erineva esitusega ning mõningate
elementidega tööandjate töö lihtsustamiseks.
IV lisas
käsitletakse konkreetselt meditsiinilist magnetresonantsi. Eesmärgiks on tagada
ohjatud keskkonnas asjakohaste kvalitatiivsete kaitsemeetmete sujuv ja
ühtlustatud rakendamine.
V lisa sisaldab
direktiivi 2004/40/EÜ muutvate õigusaktide loetelu, millele on osutatud
artiklis 15, ning käesoleva ettepaneku ja direktiivi 2004/40/EÜ muudetud sätete
vastavustabelit. 
2011/0152 (COD)
Ettepanek:
EUROOPA PARLAMENDI JA NÕUKOGU DIREKTIIV
töötervishoiu ja tööohutuse miinimumnõuete
kohta seoses töötajate kokkupuutega füüsikalistest mõjuritest
(elektromagnetväljad) tulenevate riskidega (kahekümnes üksikdirektiiv
direktiivi 89/391/EMÜ artikli 16 lõike 1 tähenduses)
EUROOPA PARLAMENT JA EUROOPA LIIDU
NÕUKOGU,
võttes arvesse Euroopa Liidu toimimise
lepingut, eelkõige selle artikli 153 lõiget 2,
võttes arvesse Euroopa Komisjoni ettepanekut
olles edastanud õigusakti eelnõu riikide
parlamentidele,
võttes arvesse Euroopa Majandus- ja
Sotsiaalkomitee arvamust,[4]
võttes arvesse Regioonide Komitee arvamust[5]
,
tegutsedes tavapärase seadusandliku menetluse
kohaselt 
ning arvestades järgmist:
(1)       Asutamislepingu kohaselt võib
nõukogu direktiividega vastu võtta miinimumnõuded, et soodustada eelkõige
töökeskkonna parandamist, millega tagataks töötajate tervise ja ohutuse kaitse
parem tase. Sellised direktiivid peavad hoiduma haldus-, finants- ja õiguslike
piirangute kehtestamisest viisil, mis pidurdaks väikeste ja keskmise suurusega
ettevõtjate teket ja arengut.
(2)       Euroopa Liidu põhiõiguste
harta artikli 31 lõikes 1 on sätestatud, et igal töötajal on õigus
töötingimustele, mis on tema tervise, ohutuse ja väärikuse kohased.
(3)       Euroopa Parlamendi ja nõukogu
29. aprilli 2004. aasta direktiivi 2004/40/EÜ (töötervishoiu ja tööohutuse
miinimumnõuete kohta seoses töötajate kokkupuutega füüsikalistest mõjuritest
(elektromagnetväljad) tulenevate riskidega)[6] jõustumise järel
avaldasid mitmed sidusrühmad, eelkõige meditsiinitöötajate esindajad, tõsist
muret direktiivi rakendamisega kaasneva võimaliku mõju suhtes meditsiinilistele
protseduuridele, milles kasutatakse magnetresonantstomograafiat. Samuti
väljendati muret direktiivi mõju suhtes teatavatele tööstustegevustele. 
(4)       Komisjon uuris
tähelepanelikult sidusrühmade esitatud argumente ning pärast mitmeid
konsultatsioone otsustati mõningaid direktiivi 2004/40/EÜ sätteid põhjalikult
muuta, võttes arvesse rahvusvaheliselt tunnustatud ekspertide esitatud uusi
teadusandmeid. 
(5)       Direktiivi 2004/40/EÜ muudeti
23. aprilli 2008. aasta direktiiviga 2008/46/EÜ,[7] millega pikendati
direktiivi 2004/40/EÜ ülevõtmise tähtaega nelja aasta võrra. See võimaldaks
komisjonil esitada uue ettepaneku ning võimaldaks kaasseadusandjatel vastu
võtta uuematel ja kindlamatel tõenditel põhineva uue direktiivi. 
(6)       Direktiiv 2004/40/EÜ tuleks
tunnistada kehtetuks ning tuleks kehtestada asjakohasemad ja
proportsionaalsemad meetmed, mis kaitseksid töötajaid elektromagnetväljadega
seotud riskide eest. Sellega ei käsitleta siiski pikaajalist mõju, kaasa arvatud
ajas muutuvate elektri-, magnet-, ja elektromagnetväljade võimalikku
kantserogeenset mõju, mille kohta ei ole praegu lõplikke teaduslikke tõendeid,
mis tõestaksid põhjusliku seose olemasolu. Praegused meetmed ei ole mõeldud
üksnes iga üksiku töötaja isikliku tervise ja ohutuse tagamiseks, vaid ka
selleks, et luua kõikidele liidu töötajatele kaitse miinimumtase, vähendades
samas võimalikke konkurentsimoonutusi.
(7)       Käesoleva direktiiviga
sätestatakse miinimumnõuded, andes seega liikmesriikidele võimaluse säilitada
või vastu võtta soodsamaid sätteid töötajate kaitseks, eriti
elektromagnetväljade suunisväärtuste ja rakendusväärtuse või kokkupuute
piirmäärade alampiiri kehtestamisel. Käesoleva direktiivi rakendamisega ei
tohiks siiski põhjendada igas liikmesriigis juba valitseva olukorra mis tahes
halvenemist.
(8)       Elektromagnetväljade eest
kaitsvat süsteemi tuleb üksikasjadesse liigselt laskumata piirata taotletavate
eesmärkide, järgitavate põhimõtete ning alusväärtuste määratlusega, et
liikmesriikidel oleks võimalik kõnealuseid miinimumnõudeid võrdväärselt
kohaldada.
(9)       Töötajate kaitseks
elektromagnetväljade eest tuleb teostada mõjus ja tõhus riskihindamine. Siiski
peab see kohustus olema proportsionaalne töökohal esineva olukorraga. Seepärast
on asjakohane määratleda kaitsesüsteem, mis astmestab riski taset lihtsalt ja
kergesti mõistetavalt. Sellest tulenevalt aitavad viited eri näiotajatele ja
tüüpsituatsioonidele tööandjatel oma kohustusi täita.
(10)     Soovimatu mõju inimorganismile
sõltub elektromagnetväljade või kiirguse sagedusest: kas see on vahemikus 0 Hz
– 100 kHz või üle 100 kHz. Seepärast on elektromagnetväljadega kokkupuutuvate
töötajate kaitseks vaja kahte erinevat kokkupuutepiirangute süsteemi.
(11)     Elektromagnetväljadega
kokkupuute taset on võimalik tõhusamalt vähendada, kui võtta ennetusmeetmeid
juba töökohtade loomisel ning valida sellised töövahendid, -kord ja -meetodid,
mille esmaseks eesmärgiks oleks riskide vähendamine nende tekkekohas. Seega
aitavad töövahendeid ja -meetodeid käsitlevad sätted kaasa asjaomaste töötajate
kaitsele. Vaja on siiski vältida korduvat hindamist, kui töövahendid vastavad
ELi tooteohutuse direktiividele, mis kehtestavad käesoleva direktiivi ning
eelkõige direktiividega 1999/5/EÜ ja 2006/95/EÜ ettenähtud ohutuse tasemest
kõrgema taseme. See võimaldab paljudel juhtudel lihtsustatud hindamist.
(12)     Tööandjad peaksid tehnika ja
teaduse arengut silmas pidades tegema muudatusi elektromagnetväljadega
kokkupuutest tulenevate riskide osas, et parandada töötajate ohutuse ja tervise
kaitset.
(13)     Kuna käesolev direktiiv on
üksikdirektiiv töötajate töötervishoiu ja tööohutuse parandamist soodustavate
meetmete kehtestamist käsitleva nõukogu 12. juuni 1989. aasta direktiivi 89/391/EMÜ
artikli 16 lõike 1 tähenduses,[8] kohaldatakse kõnealust
direktiivi töötajate elektromagnetväljaga kokkupuute suhtes, ilma et see
piiraks käesolevas direktiivis sisalduvaid rangemaid ja/või erisätteid. 
(14)     Komisjonile tuleks anda
Euroopa Liidu toimimise lepingu artikli 290 alusel volitus võtta vastu
õigusakte, et teha käesoleva direktiivi lisadesse üksnes tehnilisi muudatusi,
mis on kooskõlas tehnilise ühtlustamise ja standardimise direktiivide
vastuvõtmisega, ning pidades silmas tehnika arengut, muudatusi kõige
asjakohasemates ühtlustatud Euroopa standardites või spetsifikaatides ning uusi
teadusandmeid elektromagnetväljade kohta. Samuti peaks komisjonil olema õigus
kohandada suunisväärtusi ja rakendusväärtusi ning nendega seotud tegevusalade,
töökohtade ja seadmete loetelusid. Eriti oluline on, et komisjon korraldaks
ettevalmistustöö käigus asjakohaseid konsultatsioone, kaasa arvatud ekspertide
tasandil. Komisjon peaks delegeeritud õigusaktide ettevalmistamise ajal tagama
asjakohaste dokumentide sama- ja õigeaegse ning asjakohase edastamise Euroopa Parlamendile
ja nõukogule.
(15)     Erandkorras, kui see on
hädavajalik, näiteks töötajate kokkupuutest elektromagnetväljadega tuleneva
otsese tervise- või ohutusriski korral, tuleks anda võimalus kohaldada
kiirmenetlust komisjoni poolt vastu võetavate delegeeritud õigusaktide suhtes.
(16)     Süsteemi, mis hõlmab vastavalt
kokkupuute piirmäärasid, suunisväärtusi ja rakendusväärtusi, tuleks, kui see on
kohaldatav, käsitada vahendina, mis hõlbustab kõrge kaitsetaseme tagamist
elektromagnetväljadega kokkupuutest tulenevate kahjulike tervisemõjude vastu.
Kuid selline süsteem võib olla vastuolus teatavate tegevusvaldkondade
eritingimustega, näiteks meditsiinilised protseduurid, milles kasutatakse
magnetresonantsmeetodeid, või sõjalised operatsioonid, kus on vaja koostalitlusvõimet,
ning mille puhul kasutatakse rahvusvaheliselt aktsepteeritud standardeid, mis
tagavad kokkupuute eriolukordades olevatele töötajatele võrdväärse kaitse. Neid
eritingimusi tuleb seepärast arvesse võtta.
(17)     Süsteemi puhul, mis tagab
kõrge kaitsetaseme kahjulike tervisemõjude eest, mis võivad tuleneda
kokkupuutest elektromagnetväljadega, tuleb põhjendatult arvesse võtta töötajate
erirühmi ning vältida häireid ja mõju, mida elektromagnetväli võib avaldada
meditsiiniseadmetele, nagu metallproteesid, südamerütmurid ja defibrillaatorid,
sisekõrva implantaadid ja muud implantaadid. Häireid, eriti südamerütmurite
töös, võib esineda tasemetel, mis on madalamad kui suunisväärtused või
rakendusväärtused, ning seepärast tuleb võtta asjakohased ettevaatusabinõud ja
kaitsemeetmed.
ON VASTU VÕTNUD KÄESOLEVA DIREKTIIVI:
I PEATÜKK
ÜLDSÄTTED
Artikkel 1
Sisu ja reguleerimisala
1.         Käesolev direktiiv, mis on
kahekümnes üksikdirektiiv direktiivi 89/391/EMÜ artikli 16 lõike 1 tähenduses,
sätestab miinimumnõuded töötajate kaitseks nende tervisele ja ohutusele
kokkupuutest elektromagnetväljadega (0 Hz – 300 GHz) töö ajal tulenevate
või tuleneda võivate riskide eest.
2.         Käesolev direktiiv on seotud
töötajate otsese tervise- ja ohutusriskiga, mis tuleneb teadaolevatest lühiajalistest
kahjulikest mõjudest inimorganismile, mida põhjustavad indutseeritud elektri-
või magnetväljad, energia neeldumine või kontaktvool. Direktiiv hõlmab ka
kaudset mõju tervisele ja ohutusele.
3.         Käesolevas direktiivis ei käsitleta
pikaajalisi mõjusid.
4.         Käesolevas direktiivis ei käsitleta
riske, mis tulenevad kokkupuutest pingestatud juhtmetega.
5.         Direktiivi 89/391/EMÜ sätteid
kohaldatakse tervikuna kogu lõikes 1 nimetatud valdkonnas, ilma et see piiraks
käesoleva direktiivi rangemate ja/või täpsemate sätete kohaldamist.
Artikkel 2
Mõisted
1.         Käesolevas direktiivis kasutatakse
järgmisi mõisteid:
a)         „elektromagnetväljad”: staatilised
elektri- ja magnetväljad ning ajas muutuvad elektri-, magnet- ja
elektromagnetväljad sagedustega kuni 300 GHz;
b)         „kahjulik tervisemõju”:
bioloogiline mõju, millel on kahjulik toime elektromagnetväljadega kokkupuutuva
töötaja vaimsele, füüsilisele ja/või üldisele heaolule. Käesolevas direktiivis
käsitletakse ainult lühiajalist mõju;
c)         „kahjulik ohutusmõju”: mõju, mis põhjustab
ajutist ärrritust või mõjutab tunnetust või muid aju või lihaste funktsioone
ning võib seeläbi mõjutada töötaja võimet ohutult töötada;
c)         „otsene mõju”: mõju
inimorganismile, mida otseselt põhjustab tugev magnet- või elektriväli, näiteks
lihaste, närvide või tajuorganite stimulatsioon, kudede kuumenemine,
peapööritus või peavalud;
d)         „kaudne mõju”: mõju objektile, mis
tuleneb tugevast elektri- või magnetväljast, mis võib põhjustada ohtu tervisele
või ohutusele, näiteks kontaktvool, ferromagneetiline heitkeha efekt või häired
aktiivsete siiratavate meditsiiniseadmete talitluses;
e)         „kokkupuute piirmäärad”:
elektromagnetväljadega kokkupuute piirmäärad, mis on kindlaks tehtud teadaoleva
tervisemõju ja bioloogiliste kaalutluste põhjal. Vastavus nendele piirmääradele
tagab, et elektromagnetväljadega kokku puutuvad töötajad on kaitstud kõigi
teadaolevate kahjulike mõjude eest tervisele ja ohutusele; 
f)          „suunisväärtus” ja
„rakendusväärtus”: otseselt mõõdetavad, sagedusest sõltuvad parameetrid, mille
vahemik on kindlaks määratud elektrivälja tugevuse (E), magnetvälja tugevuse
(H), magnetvootiheduse (B) ja energiatihedusega (S), mille puhul tuleb võtta
üks või mitu käesolevas direktiivis nimetatud meedet. 
2.         Lõike 1 punktis f osutatud
„suunisväärtus” vastab välja tasemele, kus normaalsete töötingimuste korral ei
teki kahjulikku tervisemõju isikutel, kes ei kuulu riskiga töötajate erirühma.
Sellest tulenevalt saab riskihindamise menetluse ulatust vähendada miinimumini.
Vastavus suunisväärtustele tagab ohutuse ja tervisemõju osas vastavuse
asjakohastele kokkupuute piirmääradele.
Lõike 1 punktis f osutatud „rakendusväärtus”
vastab maksimaalsele otseselt mõõdetavale välja tugevusele, mille puhul on
tagatud automaatne vastavus kokkupuute piirmäärale. Mis tahes suunisväärtuste
ja rakendusväärtuste vahele jääv kokkupuute tase nõuab põhjalikumat hindamist
ja ennetusmeetmeid. Vastavus rakendusväärtustele tagab vastavuse tervisemõju
suhtes asjakohastele kokkupuute piirmääradele.
Artikkel 3
Kokkupuute piirmäärad,
suunisväärtused ja rakendusväärtused
1.         Nii elektri- kui ka magnetväljade
jaoks sagedusvahemikus 0 – 100 kHz sätestatakse kokkupuute piirmäärad,
suunisväärtused ja rakendusväärtused II lisas. 
Kokkupuute piirmäärade puhul, mis ületavad
rakendusväärtust, peab asjakohaste kontrollidega tõestama, et kokkupuute
piirmäär ei ületa tervisemõju suhtes asjakohast kokkupuute piirmäära. Kokkupuute piirmäärade puhul, mis ületavad
suunisväärtust, peab asjakohaste kontrollidega tõestama, et kokkupuute piirmäär
ei ületa tervisemõju ja ohutuse suhtes asjakohast kokkupuute piirmäära, või
tõestama, et kokkupuute piirmäär on rakendusväärtusest väiksem. Viimasel juhul tuleb kohaldada ennetusmeetmeid ja
peab kohandama teavet töötajatele. 
2.         Nii elektri- kui ka magnetväljade
jaoks sagedusvahemikus 100 kHz – 300 GHz on kokkupuute piirmäärad ja
rakendusväärtused sätestatud III lisas.
Kokkupuutel tasemetega, mis ületavad
rakendusväärtust, peab asjakohaste kontrollidega tõestama, et kokkupuude ei
ületa tervisemõju suhtes asjakohast kokkupuute piirmäära.
3.         Hindamaks. mõõtmaks ja/või
arvutamaks töötajate elektromagnetväljadega kokkupuute taset, mis tõenäoliselt
jääb märkimisväärselt rakendusväärtusest allapoole, võib kasutada lihtsaid
meetodeid. Muudel juhtudel, kui kokkupuute piirmäär võib tõenäoliselt olla
ligikaudu sama või suurem rakendusväärtusest, annavad liikmesriigid juhiseid,
mis põhinevad olemasolevatel ühtlustatud Euroopa standarditel, mille on
koostanud Euroopa Elektrotehnika Standardikomitee (CENELEC), või muudel
teaduspõhistel standarditel või juhenditel. 
4.         Erandina ei kohaldata lõikeid 1 ja 2
meditsiiniliste rakenduste suhtes, milles kasutatakse magnetresonantsi toimet
ja järgmisi sellega seotud tegevusi: süsteemi terviklik testimine enne selle
tootmisest väljastamist, paigaldamist, puhastamist, hooldust, teadus- ja
arendustegevusega seotud tegevusi. Nendeks erijuhtudeks tuleb kehtestada
erikaitsemeetmeid. Selleks konsulteerib komisjon olemasolevate töörühmadega
ning jätkab vastavalt meetmetele, mis on sätestatud IV lisas.
5.         Erandina ei kohaldata lõikeid 1 ja 2
nende liikmesriikide kaitsejõudude suhtes, kus kasutatakse võrdväärset ja
spetsiifilisemat kaitsesüsteemi, sest NATO standard STANAG 2345 on juba olemas
ja rakendatud. Liikmesriigid teatavad komisjonile selliste kaitsesüsteemide
olemasolust ja tõhusast rakendamisest, kui nad teatavad käesoleva direktiivi
sätete ülevõtmisest liikmesriigi õigusaktidesse artikli 14 kohaselt.
6.         Ilma et see piiraks lõigete 4 ja 5
kohaldamist, ei tohi töötajad tervisemõju seisukohast kokku puutuda kõrgemate
tasemetega kui piirmäärad. Eriolukordade puhul, kui neid väärtusi võidakse
ajutiselt ületada, võib liikmesriik kehtestada süsteemi, mis lubab töötamist
kontrollitud tingimustel ja kõikehõlmava riskihindamise alusel, milles on
esitatud tegelikud kokkupuute väärtused ja nende tõenäosus ning neid väärtusi
on võrreldud II ja III lisas esitatud kokkupuute piirmääradega. Sellistest
eriolukordadest tuleb komisjoni teavitada aruandes, millele on osutatud
direktiivi 89/391/EMÜ artiklis 17 a.
II PEATÜKK
TÖÖANDJA KOHUSTUSED
Artikkel 4
Kokkupuute kindlaksmääramine
ja riskihindamine
1.         Direktiivi 89/391/EMÜ artikli 6
lõikes 3 ja artikli 9 lõikes 1 sätestatud kohustuste täitmisel hindavad ja
vajaduse korral mõõdavad ja/või arvutavad tööandjad elektromagnetväljade
tugevuse taset, millega töötajad kokku puutuvad. Hindamist,
mõõtmist ja arvutamist võib teostada II ja III lisas esitatud juhendeid
kasutades. Erijuhtudel, mida kõnealustes lisades käsitletud ei ole, võib
tööandja kasutada CENELECi koostatud ühtlustatud Euroopa standardeid
asjakohaseks hindamiseks, mõõtmiseks või arvutamiseks. Tööandja võib kasutada
ka muid teaduspõhiseid standardeid või juhendeid, kui asjaomane liikmesriik
seda nõuab. Vajadusel peab tööandja võtma arvesse kiirgustasemeid ja muid ohutusega
seotud andmeid, mille on esitanud seadme tootja vastavalt asjakohastele liidu
õigusaktidele.
2.         Kui II või III lisas osutatud
rakendusväärtusi ületatakse, hindab ja vajadusel arvutab tööandja vastavalt
lõikele 1 teostatud elektromagnetväljade tasemete hindamise alusel, kas
kokkupuute piirmäärasid on ületatud tervisemõju seisukohast.
3.         Lõigetes 1 ja 2 osutatud hindamist,
mõõtmist ja/või arvutamist ei ole vaja teha üldsusele avatud töökohtades,
eeldusel et hindamine on juba teostatud vastavalt elanikkonna kokkupuute
piiramist elektromagnetväljadega (0 Hz – 300 GHz) käsitleva nõukogu 12. juuli 1999.
aasta soovituse 1999/519/EÜ sätetele[9] ja selles kindlaks
määratud piirangutest peetakse töötajate puhul kinni ja ohutusriskid on
välistatud. Kui kasutatakse elanikkonnale ette nähtud seadmeid, mis vastavad
ELi tooteohutuse õigusaktidele, eelkõige direktiividele 1999/5/EÜ ja 2006/95/EÜ,
ning seadmeid kasutatakse eesmärgipäraselt, siis on need tingimused täidetud.
4.         Lõikes 1 ja 2 osutatud hindamist,
mõõtmist ja/või arvutusi kavandavad ja teostavad pädevad teenistused või isikud
asjakohase sagedusega, pidades silmas II ja III lisas esitatud juhiseid ning
arvestades eelkõige direktiivi 89/391/EMÜ artiklite 7 ja 11 sätteid pädevate
teenistuste või isikute ning töötajatega nõu pidamise ja nende kaasamise kohta.
Kokkupuute taseme hindamisel, mõõtmisel ja/või arvutamisel saadud andmeid
säilitatakse sobival kujul nii, et nendega oleks hiljem võimalik tutvuda.
5.         Vastavalt direktiivi 89/391/EMÜ
artikli 6 lõikele 3 peab tööandja riskihindamisel pöörama erilist tähelepanu
järgmisele:
a)         kokkupuute tase, sagedusspekter,
kestus ja tüüp;
b)         käesoleva direktiivi artiklis 3 ja
II ja III lisas esitatud kokkupuute piirmäärad;
c)         mis tahes mõju eelkõige
riskirühmade töötajate tervisele ja ohutusele, näiteks töötajatele, kes on
teavitanud tööandjat aktiivse siiratava meditsiiniseadme kasutamisest, või
naistele, kes on teatanud, et on rasedad;
d)         kaudsed mõjud, näiteks:
i)        elektrooniliste meditsiiniseadmete
(sealhulgas südamerütmurite ja muude siiratud seadmete, nagu on osutatud
punktis c), häired;
ii)       ferromagneetilistest objektidest tulenev
heitkeha efekti risk staatilistes magnetväljades, mille magnetvootihedus ületab
30 mT;
iii)      elektriliselt juhitavate
plahvatusseadmete (detonaatorite) rakendumine;
iv)      indutseeritud väljadest, kontaktvoolust
või sädelahendustest tekkinud sädemete tõttu tuleohtlike materjalide
süttimisest põhjustatud tulekahjud ja plahvatused;
e)         elektromagnetväljadega kokkupuute
taseme vähendamiseks kavandatud vahendite puhul asendusvahendite olemasolu;
f)          tervisekontrollide põhjal saadud
asjakohane teave, sh avaldatud teave;
g)         mitmed kokkupuuteallikad;
h)         üheaegne kokkupuude
mitmesageduslike väljadega.
6.         Tööandja valduses peab olema
riskianalüüs, mis vastab direktiivi 89/391/EMÜ artikli 9 lõike 1 punktile a,
ning ta peab kindlaks tegema, milliseid meetmeid tuleb võtta kooskõlas
käesoleva direktiivi artiklitega 5 ja 6. Riskihindamine registreeritakse
sobival andmekandjal vastavalt riiklikule õigusele ja tavale. See võib
sisaldada tööandja põhjendust, et elektromagnetväljadega seotud riski olemus ja
ulatus muudavad edasise üksikasjaliku riskihindamise tarbetuks. Riskianalüüsi
ajakohastatakse korrapäraselt, eriti siis, kui on toimunud olulisi muudatusi,
mis võivad muuta selle aegunuks, või kui tervisekontrolli tulemused näitavad,
et hindamine on vajalik.
Artikkel 5
Riskide vältimisele või
vähendamisele suunatud sätted
1.         Arvestades tehnika arengut ja
meetmete kättesaadavust riski kontrollimiseks elektromagnetvälja allika juures,
kõrvaldatakse kokkupuude elektromagnetväljadega või vähendatakse seda
võimalikult madalale tasemele.
Elektromagnetväljadega kokkupuutest tulenevate
riskide vähendamine toimub direktiivis 89/391/EMÜ sätestatud üldiste
ennetuspõhimõtete alusel.
2.         Artiklis 4 osutatud riskianalüüsi
alusel, niipea kui artiklis 3 ja II ja III osutatud rakendusväärtusi
ületatakse, välja arvatud juhul, kui vastavalt artikli 4 lõikele 2 teostatud
hinnang näitab, et kokkupuute piirmäärasid ei ole ületatud ning et ohutusriskid
on võimalik välistada, koostab ja rakendab tööandja tehniliste ja/või
korralduslike meetmete tegevuskava, mis on ette nähtud selleks, et kokkupuutel
ei ületataks kokkupuute piirmäärasid, võttes eriti arvesse:
a)         muid töömeetodeid, mis põhjustavad
väiksemat kokkupuudet elektromagnetväljadega;
b)         elektromagnetvälju vähemtekitavate
töövahendite valikut, võttes arvesse tööd, mida on tarvis teha;
c)         tehnilisi meetmeid, et vähendada
elektromagnetväljade tekkimist, sealhulgas vajaduse korral blokeerimise, varjestuse
või samalaadsete tervisekaitse meetodite kasutamist; 
d)         töövahendite, tööruumide ja
tööjaamade asjakohaseid hooldusprogramme;
e)         tööruumide ja tööjaamade
konstruktsiooni ja paigutust;
f)          kokkupuute kestuse ja
intensiivsuse piiramist;
g)         piisavate isikukaitsevahendite
kättesaadavust.
3.         Artiklis 4 osutatud riskianalüüsi
alusel tähistatakse töökohad, kus töötajad võivad kokku puutuda
rakendusväärtusi ja suunisväärtusi ületavate elektromagnetväljadega,
asjakohaste märkidega vastavalt II ja III lisale ning nõukogu 24. juuni 1992.
aasta direktiivile 92/58/EMÜ töökohas kasutatavate ohutus- ja/või
tervisekaitsealaste märkide miinimumnõuete kohta (üheksas üksikdirektiiv
direktiivi 89/391/EMÜ artikli 16 lõikes 1 tähenduses).[10]
Sellised piirkonnad tuleb kindlaks määrata ning nendele juurdepääsu
asjakohaselt piirata. Kui juurdepääs nendele piirkondadele on sobivalt piiratud
muudel põhjustel, siis ei ole märke ja elektromagnetväljadele juurdepääsuga
seotud eripiiranguid vaja. 
4.         Ühelgi juhul ei tohi töötajad tervisemõju
seisukohast kokku puutuda kokkupuute piirväätustest kõrgemate tasemetega, välja
arvatud juhul, kui artikli 3 lõike 6 tingimused on täidetud. Kui tööandja
käesoleva direktiivi järgimiseks võetud meetmetele vaatamata kokkupuute
piirmäärasid ületatakse, võtab tööandja viivitamata meetmed kokkupuute
vähendamiseks alla kokkupuute piirmäära. Tööandja teeb kindlaks kokkupuute
piirmäärade ületamise põhjused ja kohandab vastavalt kaitse- ja
ennetusmeetmeid, et vältida piirmäärade ületamise kordumist.
5.         Vastavalt direktiivi 89/391/EMÜ
artiklile 15 kohandab tööandja käesolevas artiklis ning II ja III lisas
nimetatud meetmeid eriti ohustatud töötajate vajadustele.
Artikkel 6
Teave töötajatele ja nende
koolitus
Ilma et see piiraks direktiivi 89/391/EMÜ
artiklite 10 ja 12 kohaldamist, tagab tööandja, et tööl elektromagnetväljadest
põhjustatud riskidega kokkupuutuvad töötajad ja/või nende esindajad saavad
vajalikku teavet ja koolitust, mis on seotud käesoleva direktiivi artikli 4
lõikes 1 sätestatud riski hindamise tulemustega, käsitledes eelkõige:
a)         käesoleva direktiivi rakendamiseks
võetud meetmeid; 
b)         kokkupuute piirmäärade,
suunisväärtuste ja rakendusväärtuste arvväärtusi ja mõisteid ning seotud
võimalikke riske ja võetud ennetusmeetmeid;
c)         vastavalt käesoleva direktiivi
artikli 4 lõigetele 1 ja 2 tehtud elektromagnetväljadega kokkupuute tasemete
hindamise, mõõtmise ja/või arvutuste tulemusi;
d)         seda, kuidas kindlaks teha
kokkupuute kahjulikku tervisemõju ja kuidas sellest teatada;
e)         asjaolusid, mille korral on
töötajatel õigus tervisekontrollile;
f)          ohutut töökorraldust kokkupuutest
tingitud riskide vähendamiseks.
Artikkel 7
Töötajatega nõu pidamine ja
nende kaasamine
Töötajatega ja/või nende esindajatega nõu
pidamine ja nende kaasamine toimub direktiivi 89/391/EMÜ artikli 11 kohaselt. 
III PEATÜKK
MUUD SÄTTED
Artikkel 8
Tervisekontroll
1.         Eesmärgiga ennetada ja varakult
diagnoosida elektromagnetväljadega kokkupuutest põhjustatud kahjulikku
tervisemõju, teostatakse asjakohast tervisekontrolli vastavalt direktiivi 89/391/EMÜ
artiklile 14.
Kokkupuutel sagedustega kuni 100 kHz, tuleb
töötaja kõigist soovimatutest või ootamatutest tervisemõjudest teatada
tervisekontrolli eest vastutavale isikule, kes võtab asjakohased meetmed
vastavalt riigi õigusele ja tavale.
Sagedusvahemiku 100 kHz – 300 GHz puhul ning
kõigil juhtudel, kui tehakse kindlaks piirmäärasid ületav kokkupuude,
võimaldatakse asjaomas(te)le töötaja(te)le arstlik läbivaatus kooskõlas riigi
õiguse ja tavaga. Kui avastatakse, et selline kokkupuude on põhjustanud
tervisekahjustuse, teostab tööandja vastavalt artiklile 4 riskide
ümberhindamise.
2.         Tööandja võtab asjakohased meetmed
tagamaks, et tervisekontrolli eest vastutaval arstil ja/või meditsiiniasutusel
on juurdepääs artiklis 4 osutatud riskihindamise tulemustele.
3.         Tervisekontrolli tulemusi
säilitatakse sobivas vormis, mis võimaldab hilisemat konsulteerimist, võttes
arvesse konfidentsiaalsusnõudeid. Töötajatel on taotluse korral õigus tutvuda
oma tervisekontrollikaardiga.
Artikkel 9
Sanktsioonid
Liikmesriigid näevad ette asjakohased
sanktsioonid juhuks, kui rikutakse käesoleva direktiivi kohaselt vastuvõetud
riiklikke õigusakte. Need sanktsioonid peavad olema tõhusad, proportsionaalsed
ja hoiatavad.
Artikkel 10
Tehnilised muudatused lisades
Komisjonile antakse volitused võtta kooskõlas
artikliga 11 vastu lisade üksnes tehniliste muudatustega seotud delegeeritud
õigusakte, et:
a) võtta arvesse töövahendite või tööruumide
projekteerimist, ehitamist, tootmist või konstrueerimist käsitlevate
direktiivide vastuvõtmist tehnilise ühtlustamise ja standardimise valdkonnas; 
b) võtta arvesse tehnika arengut, muutusi
kõige asjakohasemates ühtlustatud Euroopa standardites või spetsifikatsioonides
ning uusi teaduslikke avastusi elektromagnetväljade kohta; 
c) kohandada suunisnorme ja rakendusnorme,
eeldusel et säilitatakse vastavus olemasolevate kokkupuute piirmääradega ning
II ja III lisas osutatud tegevusvaldkondade, tööruumide ja seadmete tüüpidega.
Kui esimeses lõigus osutatud üksnes tehniliste
muudatuste puhul on see hädavajalik, kohaldatakse artiklis 12 sätestatud
menetlust delegeeritud õigusaktide suhtes, mis on võetud vastu käesoleva
artikli alusel. 
Artikkel 11
Delegeerimine
1. Komisjonile antakse volitused võtta vastu
delegeeritud õigusakte käesolevas artiklis sätestatud tingimuste alusel. 
2. Artikliga 10 antav õigus antakse määramata
ajaks [alates käesoleva direktiivi jõustumise päevast].
3. Euroopa Parlament ja nõukogu võivad
artiklis 10 osutatud volituste delegeerimise tagasi võtta. Tagasivõtmise
otsusega lõpetatakse selles otsuses nimetatud volituste delegeerimine. Otsus
jõustub järgmisel päeval pärast selle avaldamist Euroopa Liidu Teatajas
või otsuses kindlaksmääratud hilisemal kuupäeval. See ei mõjuta juba jõustunud
delegeeritud õigusaktide kehtivust. 
4. Kohe, kui komisjon on vastu võtnud
delegeeritud õigusakti, teatab ta sellest samaaegselt Euroopa Parlamendile ja
nõukogule. 
5. Artikli 10 alusel vastu võetud delegeeritud
õigusakt jõustub, kui Euroopa Parlament ega nõukogu ei ole 2 kuu jooksul pärast
õigusakti teatavakstegemisest esitanud selle kohta vastuväiteid või kui mõlemad
institutsioonid on enne selle tähtaja möödumist teatanud komisjonile, et neil
ei ole õigusaktile vastuväiteid. Kõnealust ajavahemikku võib Euroopa
Parlamendi või nõukogu taotluse korral kahe kuu võrra pikendada.
Artikkel 12
Kiirmenetlus
1. Käesoleva artikli alusel vastu võetud
delegeeritud õigusaktid jõustuvad viivitamata ja neid kohaldatakse seni, kuni
nende suhtes ei esitata lõike 2 kohaselt vastuväiteid. Kui delegeeritud
õigusakt Euroopa Parlamendile ja nõukogule teatavaks tehakse, tuleb ühtlasi
põhjendada kiirmenetluse rakendamist.
2. Euroopa Parlament ja nõukogu võivad esitada
vastuväiteid delegeeritud õigusakti suhtes kooskõlas artikli 11 lõikes 5
osutatud menetlusega. Sellisel juhul tunnistab komisjon õigusakti
kehtetuks kohe, kui talle on teatatud Euroopa Parlamendi ja nõukogu otsusest
esitada vastuväiteid.
IV PEATÜKK
LÕPPSÄTTED
Artikkel 13
Praktiline juhend
Käesoleva direktiivi rakendamise
lihtsustamiseks, eelkõige riskihindamise teostamiseks, koostab komisjon
artiklite 4 ja 5 ning II ja IV lisa kohta praktilise juhendi. Komisjon teeb
tihedat koostööd tööohutuse ja -tervishoiu nõuandekomiteega. 
Artikkel 14
Läbivaatamine ja aruandlus
Direktiivi 89/391/EMÜ artikli 17 alapunkti a
kohaselt koostatavas aruandes selgitatakse eelkõige direktiivi tõhusust
elektromagnetväljadega kokkupuute vähendamisel ning esitatakse tööruumide
protsent, mille puhul tuli võtta parandusmeetmeid.
Artikkel 14
Ülevõtmine
1.         Liikmesriigid jõustavad käesoleva
direktiivi järgimiseks vajalikud õigus- ja haldusnormid hiljemalt [30.
aprilliks 2014]. Liikmesriigid edastavad komisjonile viivitamata kõnealuste
normide teksti ning nende ja käesoleva direktiivi vahelise vastavustabeli.
Kui liikmesriigid kõnealused normid vastu
võtavad, lisavad nad nendesse või ametliku avaldamise korral nende juurde viite
käesolevale direktiivile. Sellise viitamise viisi näevad ette liikmesriigid.
2.         Liikmesriigid edastavad komisjonile
käesoleva direktiiviga reguleeritavas valdkonnas nende poolt vastuvõetavate
põhiliste riiklike õigusnormide teksti.
Artikkel 15
Kehtetuks tunnistamine
Direktiiv 2004/40/EÜ tunnistatakse kehtetuks.
Artikkel 16
Jõustumine
Käesolev direktiiv jõustub selle Euroopa
Liidu Teatajas avaldamise päeval.
Artikkel 17
Adressaadid
Käesolev direktiiv on adresseeritud
liikmesriikidele.
Brüssel,
Euroopa Parlamendi nimel                           Nõukogu
nimel
president                                                        eesistuja
I LISA
FÜÜSIKALISED
SUURUSED ELEKTROMAGNETVÄLJADEGA KOKKUPUUTE PUHUL
Elektromagnetväljadega kokkupuute
kirjeldamiseks kasutatakse järgmisi füüsikalisi suurusi:
Kontaktvoolu (IC)
inimese ja objekti vahel väljendatakse amprites (A). Statsionaarne kontaktvool
tekib, kui isik on kontaktis elektriväljas asuva elektrit juhtiva objektiga.
Sellise kontakti käigus võib tekkida sädelahendus seotud siirdevooludega.
Elektrivälja tugevus on vektorsuurus (E), mis vastab laetud osakesele mõjuvale jõule,
olenemata osakese liikumisest ruumis. Seda väljendatakse voltides meetri kohta
(V/m).
Magnetväljatugevus
on vektorsuurus (H), mis koos magnetvootihedusega määrab magnetvälja kindlaks
ruumi mis tahes punktis. Seda väljendatakse amprites meetri kohta (A/m).
Magnetvootihedus
on vektorsuurus (B), mille tulemuseks on jõud, mis mõjub liikuvatele
laengutele, seda väljendatakse teslades (T). Vabas ruumis ja bioloogilises
materjalis on magnetvootihedus ja magnetvälja tugevus omavahel
ümberarvutatavad, kasutades seost 1 A/m = 4π 10–7 T.
Võimsustihedust
(S) on suurus, mida on asjakohane kasutada väga kõrgete sageduste puhul, kus
kehasse tungimise sügavus on väike. See on pinna suhtes risti leviv
kiirgusenergia, mis on jagatud pinna pindalaga ja seda väljendatakse vattides
ruutmeetri kohta (W/m2).
Erineelduvus (SA)
on kehakoe massiühiku kohta neeldunud energia, mida väljendatakse džaulides
kilogrammi kohta (J/kg). Käesolevas direktiivis kasutatakse seda mikrolaine
impulsskiirgusest tingitud mittesoojuslike mõjude piirmäärade kehtestamiseks.
Erineelduvuskiirus
(SAR) keskmistatuna terve keha või kehaosade kohta on kiirus, millega energia
neeldub kehakoe massiühiku kohta ja mida väljendatakse vattides kilogrammi
kohta (W/kg). Kogu keha SAR on üldtunnustatud suurus kahjulike soojuslike mõjude
sidumiseks raadiosagedusliku elektromagnetvälja (RF) kokkupuutega. Peale kogu
keha keskmise SARi on vaja lokaalseid SAR väärtusi, et hinnata ja piirata
üleliigse energia kogunemist keha väikestes osades eriliste
kokkupuutetingimuste tõttu. Sellisteks eritingimusteks on näiteks: maandatud
inimene, kes puutub kokku raadiosagedusliku elektromagnetväljaga madalate
megahertside sagedusalal, ja inimesed, kes viibivad antennide läheduses.
Nimetatud suurustest on magnetvootihedus,
kontaktvool, elektri- ja magnetvälja tugevus ja võimustihedus otseselt
mõõdetavad.
II LISA
KOKKUPUUDE
ELEKTROMAGNETVÄLJADEGA SAGEDUSVAHEMIKUS 
0 HZ – 100 KHZ
A. KOKKUPUUTE PIIRAMISE SÜSTEEM
Sageduste kuni 100kHz (100 tuhat võnget
sekundis) jaoks kohandatud kaitsesüsteemide põhimõtted on järgmised:
- võtta asjakohaselt arvesse viimaseid
rahvusvahelisi soovitusi, mille on välja andnud üleilmselt tunnustatud
erialaorganisatsioonid;
- juurutada asjakohased ja eesmärgipärased
lihtsustused, et hõlbustada kaitsesüsteemidest arusaamist ja nende rakendamist
praktikas;
- rakendada nn tsoonide süsteemi, mille
kohaselt võib iga tegevuse liigitada selle alusel, kas tegevuse toimumisel
vastavas tsoonis on otsene mõju riskihindamise ulatusele, mille tööandja peab
teostama, ning muudele soovitatud ennetusmeetmetele;
- selliste juhtude arvu vähendamine, mille
puhul tuleb tagada vastavus tegelikele kokkupuute piirmääradele, sest mõõdetud
kokkupuutetase on kõrgem kõrgeima lubatud tsooni ülemisest piirväärtusest
(rakendustase).
B. KOKKUPUUTE TASEMED JA KOKKUPUUTE
PIIRMÄÄRAD
Vastavalt viimastele soovitustele, on
kasutatud järgmisi võimalusi:
- rakendusväärtused ja suunisväärtused
vastavad hinnangulistele või mõõdetud välja väärtustele töökohas töötaja
puudumisel
- kokkupuute piirmäärad tervisemõju seisukohast
ja kokkupuute piirmäärad ohutuse seisukohast on esitatud organismi närvikoe
tekitatud elektriväljadena (esitatuna V/m)
- artikli 4 lõike 5 punktis c määratletud
eriti ohustatud töötaja puhul tuleb teha individuaalne hindamine vastavalt II
lisa punktile E. 
Märkus 1: kõigil
juhtudel, kui mõõdetud väärtus on rakendusväärtusest kõrgem, tuleb teha
põhjalik kontroll vastavalt artikli 4 lõikele 2.
Märkus 2: kõigil
juhtudel, kui signaali kuju on märkimisväärselt erinev sinusoidist, muutes
tulemust, tuleb kasutada tippväärtusi järgmiselt. Kokkupuute piirmäärade puhul
tuleb tippväärtust võrrelda indutseeritud elektrivälja tippväärtusega, mis
saadakse korrutades tabelis 2.1 esitatud väärtused 1,41ga. Väljaspool keha
asuvate magnetväljade ja elektriväljade tasemete jaoks tuleb nende ajas
muutumise kiiruse tippväärtusi võrrelda tabelis 2.2 või 2.3 esitatud
väärtustega, korrutades neid 8,9f-ga (mis on √2 2πf). 

Liitimpulss-signaalide puhul tuleb teha põhjalik kontroll vastavalt artikli 3
lõikele 3.         

Tabel 2.1 Kokkupuute piirmäärad (väljendatuna
RMS-väärtustena)
 Sagedus (Hz) || Kokkupuute piirmäär (V/m) 
 Ohutusmõju || Tervisemõju 
 1 – 10 || 0,5/f || 0,8 
 10 – 25 || 0,05 || 0,8 
 25 – 400 || 0,002 f || 0,8 
 400 – 3000 || 0,8 || 0,8 
 3000 – 100000 || 2,7 × 10-4 f || 2,7 × 10-4 f 

f on sagedus hertsides.
Kokkupuute piirmäär ohutusmõju jaoks on
tuletatud mõjulävest peaaju kesknärvisüsteemile (CNS). 
Kokkupuute piirmäär tervisemõju jaoks on
tuletatud mõjulävest perifeersele närvisüsteemile (PNS) ning sellega
ennetatakse ka kesknärvisüsteemi närvikiudude stimulatsiooni.
Kokkupuute
piirmäärad staatiliste magnetväljadega on esitatud tabelis 2.3.
Tabel 2.2. Elektriväljaga kokkupuute
suunisväärtused ja rakendusväärtused
(RMS-väärtused)
 Sagedus (Hz) || Suunisväärtus (V/m) || Rakendusväärtus (V/m) ||
 1 – 25 || 20 × 103 || 20 × 103 || 
 25 – 90 || 500 × 103/f || 20 × 103 || 
 90 – 3000 || 500 × 103/f || 1800 × 103/f || 
 3000 – 100000 || 170 || 600 || 
Märkus 1: Sagedusega 1-90 Hz elektrivälja jaoks on rakendusväärtuseks määratud 20
kV/m eesmärgiga piirata välja kaudse mõju riski sädelahenduse kujul, mis võib
tekkida töötaja vahetul kokkupuutel erineva potentsiaaliga elektrit juhtivate
objektidega. Juhul kui sädelahenduste risk on ohjatud tehniliste meetmete ja
töötajate koolituse kaudu, võib lubada rakendusväärtusi ületavat kokkupuudet
elektriväljaga, eeldusel et kokkupuute piirmäärasid ei ületata vastavalt
artikli 4 lõikele 2.
Tabel 2.3.
Magnetväljaga kokkupuute suunisväärtused ja rakendusväärtused (RMS)
 Sagedus (Hz) || Suunisväärtus (µT) || Rakendusväärtus (µT) 
   || 
 0 || 2 × 106 || 8 × 106 
 > 0 – 1 || (2 – 1,8 f) × 106 || (5,67 – 5f) × 106 
 1 – 8 || 2 105/f2 || 0.666 × 106/f 
 8 – 25 || 25000/f || 0.666 × 106/f 
 25 – 300 || 1000 || 0.666 × 106/f 
 300 – 3000 || 3 × 105/f || 0.666 × 106/f 
 3000 – 9000 || 100 || 222 
 9000 – 20000 || 100 || 2 × 106 / f 
 20000 – 100000 || 2 × 106 / f || 2 × 106 / f 
Märkus 1: Sageduse 0 Hz väärtused selles
tabelis on kokkupuute piirmäärad. Üle 8 T puhul kohaldatakse artikli 3 lõiget 6.
Märkus 2: Rakendusväärtus üle 9 kHz ja
suunisväärtus üle 20 k HZ tulenevad kogu keha keskmise SARi kokkupuute
piirmääradest , nagu on määratletud III lisas. 
Lisaks tabelites 2.1, 2.2 ja 2.3 esitatud
väärtustele peab statsionaarne kontaktvool, mis tuleneb töötaja kontaktist
elektriväljas asuva elektrit juhtiva objektiga, olema piiratud järgmiselt: 
0 Hz – 2,5 kHz: 1,0 mA;
2,5 kHz – 100 kHz: 0.4 10-3f mA
(sagedus, f on hertsides). 
C. TÖÖVAHENDITE VÕI TEGEVUSTE KATEGOORIAD
1) Järgmisi töövahendeid ja tegevusi peetakse
normaaltingimustes sellisteks, et kokkupuude jääb alla suunisväärtuse.
·                        
Tegevused, mille käigus kasutatakse vahendeid, mis
vastavad direktiividele 1999/5/EÜ ja 2006/95/EÜ, kui neid vahendeid kasutatakse
eesmärgipäraselt, nimelt:
·              
kodumasinad ja muud sarnased elektrilised seadmed
(k.a kütteelementidega varustatud teisaldatavad seadmed; akulaadijad;
kütteseadmed; tolmu- ja veeimurid; tööstuslikud ja kaubanduslikud pliidid,
ahjud, pliidiplaadid; vesivoodite kütteelemendid; tööstuslikud ja
kaubanduslikud mikrolaineahjud) 
·              
bürood (k.a arvutid, kaablivõrgud,
raadiosidetehnika; v.a magnetlindikustutid)
·              
elektripaigaldiste käitamine:
·              
madalpingevõrk < 1000 V 
·              
madalpingeseadmed võimsusega alla 200 kVA 
·              
töökohad kuni 60 cm kaugusel madalpingeseadmetest,
mille võimsus ei ületa 1000 kVA 
·              
madalpingevõrguga ühendatud trafod (<1000 V
faaside vahel) võimsusega kuni 200 kVA 
·              
töökohad kuni 60 cm kaugusel madalpingevõrguga
ühendatud trafodest (<1000 V faaside vahel) võimsusega kuni 1000 kVA
·              
elektrimootorid ja –pumbad, mille
·              
võimsus on kuni 200 kVA 
·              
töökoht on neist vähemalt 60 cm kaugusel ja võimsus
ei ületa 1000 kVA
·              
esemete ja inimeste tuvastus 
·              
RFID 1 Hz – 100 kHz 
·              
magnetlindikustutid (kui tootja juhised on olemas
ja neid järgitakse)
·              
induktsioonkuumutamine 
·              
automaatsüsteemid (kui tootja juhised on olemas ja
neid järgitakse)
·              
esemete ja inimeste tuvastus
·              
EAS 0,01 - 20 kHz (magnetiline)
·              
EAS 20 - 100 kHz (induktsioonresonants)
·              
metallidetektorid
·              
hotelli- ja toitlustamise (toiduvalmistamine)
induktsioonpliidid
·                        
elektrilised mootorajamiga käsiseadmed 
·                        
teisaldatavad mootorajamiga elektritööriistad (k.a
elektrilised aiatööriistad)
·                        
Katseseadmed (v.a mittepurustavad magnetkatsed) 
·                        
paigaldus ja hooldus 
·              
manuaalsed elektrilised tööriistad (v.a
keevitusseadmed) 
·                        
elektri tootmine ja jaotus
·              
alajaamade ühendus- ja juhtsiinid 
·              
kõrgepinge-õhuliinid 
·              
elektrialajaamad 
·              
jaotusseadmed
·                        
keevitamine 
·              
automaatsüsteemid (kui tootja juhised on olemas ja
neid järgitakse)
·              
kaarkeevituskaablid (kui tootja juhised on olemas
ja neid järgitakse)
·                        
meditsiinirakendused 
·              
pindmine soojusravi (kui tootja juhised on olemas
ja neid järgitakse)
·              
valuravi, luukasvu stimulatsioon jne 
·              
inkubaatorid, valgusteraapia lambid, juhtmevabad
sidesüsteemid jne
·              
süvasoojusravi (kui tootja juhised on olemas ja
neid järgitakse)
·              
elektrokirurgia (kui tootja juhised on olemas ja
neid järgitakse)
·                        
transpordi- ja veojõusüsteemid 
·              
alalisvooluga raudteetransport 
·              
sõidukid, laevad, õhusõidukid 
·              
(suured) elektrimootorid 
·                        
transpordi- ja veosüsteemid 
·              
vahelduvvooluga raudteetransport (50 Hz) 
·                        
elektri tootmine ja jaotus
·                        
Elektrokeemilised protsessid (v.a teatavad kohad)
2) Järgmiste tegevuste puhul võib tekkida suunisväärtusi
ületav kokkupuude, kuid normaaltingimustel jääb kokkupuude alla rakendusväärtuse.
–                        
plastpakendite sulgurid
–                        
induktsioonkuumutamine
–                        
puidu liimimisseadmed 
–                        
elektrijaamad
–                        
õhkjahutusega mähised kondensaatorpatareides
–                        
voolu jaotussüsteemid 
–                        
elektrolüüsiseadmed (nende osad)
–                        
suurahjud
–                        
kaarkeevituskaablid
–                        
avatud magnetroni kasutamine
–                        
mittepurustavad magnetkatsed 
3) Järgmiste tegevuste puhul võidakse
rakendusväärtusi ületada ning need vajavad erihindamist tagamaks, et kokkupuute
piirmäärasid tervisemõju seisukohast ei ületata.
·                        
rikkeotsing paigalduse ja hoolduse ajal
·                        
elektrokeemiliste protsesside alaldite lähedus
·                        
automatiseerimata induktsioonkuumutamine
(väikesulatusahjud)
·                        
poolautomaatne punkt- ja induktsioonkeevitus
·                        
teadustegevus
D. ENNETUSMEETMED ja muud tingimused
1) Artikli 4 lõike 5 punktis c määratletud
eriti ohustatud töötajate puhul tuleb teha individuaalne hindamine vastavalt
punktile E.
2) Tsoonid, kus kokkupuude jääb alla
suunisväärtuse:
- Tähistada asjakohaselt
3) Tsoonid, kus kokkupuude ületab
suunisväärtust, kuid on väiksem rakendusväärtusest 
- Tähistada asjakohaselt
- Eraldusmeetmed (nt põrandamärgistused,
tõkked), et asjakohaselt piirata või kontrollida juurdepääsu 
- Teave asjaomastele töötajatele ja nende
erikoolitus
- kokkupuute piirmääradele vastavuse tagamine
tervisemõju seisukohast või muud meetmed, et ohjata kahjuliku ohutusmõju 
4) Kokkupuude, mis ületab rakendusväärtust:    
- Tähistada asjakohaselt
- Eraldusmeetmed (nt põrandamärgistused,
tõkked), et vastavalt vajadusele piirata või kontrollida juurdepääsu 
- tervisemõju
seisukohast vajalikele kokkupuute piirmääradele vastavuse tagamine 
- meetmed sädelahenduste riski juhtimiseks
tehniliste vahendite ja töötajate koolituse abil. (kohaldatakse ainult
juhul, kui tsoonis on kokkupuude elektriväljaga.)  
- Asjakohased eraldus- ja juurdepääsumeetmed
- Teave asjaomastele töötajatele ja nende
erikoolitus.
E. ERITI OHUSTATUD TÖÖTAJAD
Töötajaid, kes on teatanud, et neil on
aktiivne siiratav meditsiiniseade, ja rasedusest teatanud naisi käsitatakse
riskirühmana, nagu on määratletud artikli 4 lõike 5 punktis c. 
Kui töötaja on teatanud, et tal on aktiivne
siiratav meditsiiniseade, peab tööandja hindama, milliseid piiranguid töökohale
on vaja, et vältida häireid siiratud meditsiiniseadme töös. Juhiseid selliseks
hindamiseks on andnud CENELEC (vt EN 50527 ja seotud osad). Märgitagu, et
CENELECi juhiste põhimõte on, et häireid ei esine, kui välja tugevus on väiksem
võrdlustasemest, mis on esitatud komisjoni soovituses 1999/519/EMÜ
elektromagnetväljadega (0 Hz – 300 GHz) elanikkonna kokkupuute piiramise kohta[11].
Kui töötaja on teatanud rasedusest, tuleb
rakendada nõudeid, mis on sätestatud nõukogu direktiivis 92/85/EMÜ rasedate,
hiljuti sünnitanud ja rinnaga toitvate töötajate tööohutuse ja töötervishoiu
parandamise meetmete kehtestamise kohta[12]. Tööandja peab
võimaldama töötajal vältida sisenemist piirkondadesse, kus on kõrgem
kokkupuutetase, kui elanikkonna kokkupuudet käsitlevas nõukogu soovituses 1999/519/EÜ
või selle hilisemates redaktsioonides. 
III LISA
KOKKUPUUDE
ELEKTROMAGNETVÄLJADEGA SAGEDUSVAHEMIKUS 
100 KHZ – 300 GHZ
A. KOKKUPUUTE PIIRAMISE SÜSTEEM
Sõltuvalt välja või kiirguse sagedusest,
millega töötaja kokku puutub, kasutatakse järgmisi füüsikalisi suurusi, et
määratleda elektromagnetväljaga kokkupuute piirmäärad.
–          sagedusvahemikus 100 kHz–10 MHz on
kokkupuute piirmäärad ette nähtud nii erineelduvuskiirusele (SAR) eesmärgiga
ära hoida kuumenemist kui ka indutseeritud elektriväljadele, et vältida mõju
kesknärvisüsteemi ja perifeerse närvisüsteemi funktsioonidele;
–          sagedusvahemikus 10 MHz–10 GHz on
kokkupuute piirmäärad ette nähtud erineelduvuskiirusele (SAR) eesmärgiga ära
hoida inimorganismi ülekuumenemine ja kudede lokaalne ülekuumenemine.
–          - sagedusvahemikus 10 GHz–300 GHz
on kokkupuute piirmäärasid ette nähtud võimsustihedusele eesmärgiga ära hoida
inimorganismi pindmiste ja pinnalähedaste kudede ülekuumenemine.
-           käesoleva lisa sagedusvahemikus, 100
kHz – 300 GHz, käsitletakse ainult piirmäärasid tervisemõju seisukohast 
B. KOKKUPUUTE TASEMED JA KOKKUPUUTE
PIIRMÄÄRAD
Tabel 3.1
Rakendusväärtused ja kokkupuute piirmäärad kõrgsagedusliku elektrivälja
puhul (RMS-väärtused)
 Sagedus (Hz) || Rakendusväärtus (V/m) || Kokkupuute piirmäär indutseeritud elektrivälja puhul   (V/m) || Kokkupuute piirmäär kogu keha jaoks   Keskmine SAR (W/kg) ‡ || Kokkupuute piirmäär peale ja kehatüvele     Lokaalne SAR (W/kg) ‡ || Kokkupuute piirmäär jäsemetele       Lokaalne SAR (W/kg) ‡ || Kokkupuute piirmäär:         Võimsus tihedus S (W/m2) 
 105 – 106 (*) || 600 || 2,7 × 10-4 f* || 0,4 || 10 || 20 || - 
 106 – 107 (*) || 600 106/f || 2,7 × 10-4 f* || 0,4 || 10 || 20 || - 
 107 – 4 108 || 60 || - || 0,4 || 10 || 20 || - 
 4 108 – 2 109 || 3 × 10-3 × f0.5 || - || 0,4 || 10 || 20 || - 
 2 109 – 1010 || 137 || - || 0,4 || 10 || 20 || - 
 1010 – 3 1011 || 137 || - || - || - || - || 50 
 (*) f on sagedus hertsides.
(‡) Vaata III lisa punkt F
Tabel 3.2
Rakendusväärtused ja kokkupuute piirmäärad kõrgsagedusliku magnetvälja
puhul (RMS-väärtused)
 Sagedus (Hz) || Rakendusväärtus (µT) || Kokkupuute piirmäär indutseeritud elektrivälja puhul (V/m) || Kokkupuute piirmäär: Kogu keha   Keskmine SAR (W/kg) ‡ || Kokkupuute piirmäär: pea ja kehatüvi Lokaalne SAR (W/kg) ‡ || Kokkupuute piirmäär jäsemetele     Lokaalne SAR (W/kg) ‡ || Kokkupuute piirmäär:       Võimsus tihedus S (W/m2) 
 105 – 107 || 2 106/f || 2,7 × 10-4 f* || 0,4 || 10 || 20 || - 
 107 – 4 108 || 0,2 || - || 0,4 || 10 || 20 || - 
 4 108 – 2 109 || 10-5 × f0.5 || - || 0,4 || 10 || 20 || - 
 2 109 – 1010 || 0,45 || - || 0,4 || 10 || 20 || - 
 1010 – 3 1011 || 0,45 || - || - || - || - || 50 
(‡) Vaata III lisa punkt F
Lisaks tabelites 3.1 ja 3.2 esitatud
väärtustele peab kontaktvool, mis tuleneb töötaja kontaktist elektriväljas
asuva elektrit juhtiva objektiga, olema piiratud järgmiselt: 
100 kHz – 10 MHz: · 40 mA.
C. TÖÖVAHENDITE VÕI TEGEVUSTE KATEGOORIAD
1) Järgmisi tegevusi peetakse
normaaltingimustes sellisteks, et kokkupuude jääb alla rakendusväärtuse.
·                        
Töökohad, kus kasutatakse üksnes seadmeid, mis
vastavad direktiivide 1999/5/EÜ ja 2006/95/EÜ ning mida kasutatakse
eesmärgipäraselt, nimelt:
·              
saatjad (väiksed, GSM-tugijaamad, < 1 W)
·              
telefonid ja raadiosaatjad
·              
radarisüsteemid (kiirusemõõtjad, meteoroloogilised
radarid)
·              
raadiosagedustuvastus (RFID) üle 100 kHz
·              
mikrolainetega kuivatamine
·              
TETRA-saatjad mastide otsas
·              
TETRA-saatjad sõidukitel, võimsusega kuni 10 W
·              
magnetlindikustutid 
·              
mobiiltelefonide tugijaamad (GSM, UMTS)
2) Järgmisi tegevusi peetakse
normaaltingimustes sellisteks, et kokkupuude ületab rakendusväärtust.
·                        
Paigaldatavad või hooldatavad seadmed (rikkeotsing)
·                        
automatiseerimata induktsioonkuumutid, mis töötavad
kõnealuses sagedusvahemikus
·                        
Raadiosageduslikud ja mikrolainevalgustusseadmed
·                        
Mittepurustavad magnetkatsed
·                        
Tegevused elanikkonnale keelatud tsoonis:
·              
Suured ringhäälingusaatjad
·              
Radarisüsteemid (navigatsioon)
·              
Muud elektromagnetvälja tekitavad seadmed
D. ENNETUSMEETMED
1) Artikli 4 lõike 5 punktis c määratletud
eriti ohustatud töötajate puhul tuleb teha individuaalne hindamine vastavalt
III lisa punktile E.
2) Tsoonid, kus kokkupuude jääb alla rakendusväärtuse:
- Tähistada asjakohaselt
- Töötajate teavitamine
3) Kokkupuude, mis ületab rakendusväärtust:    
- Tagada vastavus kokkupuute piirmääradele
- Asjakohased eraldus- ja juurdepääsumeetmed
- Teave asjaomaste töötajatele ja nende
erikoolitus.
E. ERITI OHUSTATUD TÖÖTAJAD
Töötajaid, kes on teatanud, et neil on
aktiivne siiratav meditsiiniseade, ning rasedusest teatanud naisi peetakse
eriti ohustatud töötajateks, nagu on määratletud artikli 4 lõike 5 punktis c. 
Kui töötaja on teatanud, et tal on aktiivne
siiratav meditsiiniseade, peab tööandja hindama, milliseid piiranguid töökohale
on vaja, et vältida häireid siiratud meditsiiniseadme töös. Juhiseid selliseks
hindamiseks on andnud CENELEC (vt EN 50527 ja seotud osad). Märgitagu, et
CENELECi juhiste põhimõte on, et häireid ei esine, kui välja tugevus on väiksem
referentsväärtusest, mis on esitatud komisjoni soovituses 1999/519/EMÜ.
Kui töötaja on teatanud rasedusest, tuleb
rakendada nõudeid, mis on sätestatud direktiivis 92/85/EMÜ. Tööandja peab
võimaldama töötajal vältida sisenemist piirkondadesse, kus on kõrgem kokkupuute
tase, kui elanikkonna kokkupuudet käsitlevas nõukogu soovituses 1999/519/EÜ või
selle hilisemates redaktsioonides. 
F   MÕÕTMISED
Tuleb määratleda peamised sagedused, millega
töötajad kokku puutuvad. Võimaluse korral tuleb kasutada tootjalt või
paigaldajalt saadud andmeid. Samuti on vaja hinnata, kas väljad on sinusoidsed
või impulssväljad. Lisaks:
- kõigi erineelduvuskiiruse väärtused tuleb
keskmistatada mis tahes kuueminutise perioodi suhtes.
- lokaalse erineelduvuskiiruse leidmiseks
keskmistatav mass on 10 g külgnevast koest; sellisel viisil saadud maksimaalne
erineelduvuskiirus peaks olema väärtus, mida kasutatakse kokkupuute
hindamiseks. Need 10 grammi koest on külgnev koemass, millel on peaaegu
homogeensed elektrilised omadused. Külgneva koemassi määratlemisel on
tunnistatud, et seda kontseptsiooni saab kasutada dosimeetria arvutustes, kuid
see võib tekitada raskusi otsestel füüsikalistel mõõtmistel. Rakendada saab
lihtsat geomeetriat, nagu näiteks kuubiline koemassi maht, eeldusel et
dosimeetria põhjal arvutatud suurustel on kokkupuute juhistega võrreldes
tagasihoidlikud väärtused.
- Impulsskokkupuute korral sagedusvahemikus 0,3–10
GHz ja pea lokaalsel kokkupuutel soovitatakse termoelastsest paisumisest
tingitud kuulmishäirete piiramiseks ja ärahoidmiseks kasutada täiendavat
kokkupuute piirmäära. Seega ei tohiks SA ületada 10 mJ/kg keskmistatuna 10 g
koemassi kohta.
- võimsustihedused tuleb keskmistada 20 cm2
kiirgusalade kohta ja keskmistamisajaga 68/f1,05 minutit (kus f on
gigahertsides), et kompenseerida sageduse kasvamisel astmeliselt vähenev
läbimissügavus. Ruumilised maksimaalsed võimsustihedused, mis on keskmistatud 1
cm2 kohta, ei tohiks väärtust 50 W/m2 ületada 20 korda.
- impulss- või hetkeliste elektromagnetväljade
puhul või üldiselt üheaegsel kokkupuutel mitmesageduslike väljadega tuleb
rakendada sobivaid hindamis-, mõõtmis- ja/või arvutusmeetodeid, millega on
võimalik analüüsida lainekujude omadusi ja bioloogiliste vastasmõjude olemust,
võttes arvesse CENELECi koostatud Euroopa ühtlustatud standardeid.
IV LISA
ERIMEETMED
ARTIKLI 3 LÕIKE 4 ALLA KUULUVATE TEGEVUSTE KORRAL
Artikli 3 lõike 4 kohaselt ning selleks et
tagada töötajate ühtlane ja asjakohane kaitse, võttes arvesse juba
olemasolevaid ennetus- ja kaitsemeetmeid, järgitakse järgmisi põhimõtteid ning
sooritatakse järgmised ülesanded: 
1. Eesmärgid
a) Esimene eesmärk on koos huvitatud isikutega
arendada välja järjekindel ja praktiline metoodika, et kaitsta töötajaid
kokkupuutel elektromagnetväljadega tegevuste ajal, mis on sätestatud artikli 3
lõikes 4.
b) Teine eesmärk on metoodikasse ja sellega
seotud meetmetesse kaasata järgmised aspektid:
–     
tõhusad teabemeetmed ja dünaamilised
konsultatsioonimehhanismid
–     
tõhusad koolitusmeetmed, ka osakonnavälistele
töötajatele, kellel on juurdepääs magnetresonantsi piirkonnale
(magnetresonantsi seadmeruum, juhtimisruum, kõik kõrval asuvad seotud ruumid)
–     
dokumenteeritud töökorraldus (ja läbivaatamise
mehhanismid)
–     
ranged reeglid juurdepääsuks
magnetresonantsiruumidele
–     
rakendamise kvaliteedi järelevalve.
c) Kolmas eesmärk on kaasata kõik
esindusorganisatsioonid oma liikmetele teabe levitamisse, et tagada heade
tavade tõhus ja ühtlane rakendamine kõikide liidu magnetresonantsiseadmete
puhul.
2. Ülesanded
Ülesanded on järgmised:
·                        
koguda liikmesriikides või eriseadmete puhul
kasutusel olevaid häid tavasid;
·                        
uurida olemasolevaid juhendeid ja töökorraldust;
·                        
määratleda ja kirjeldada riske (elektromagnetväli,
müra, heitobjektid, krüogeensed vedelikud);
·                        
määratleda maksimaalse kokkupuute stsenaariumid;
·                        
määratleda tüüpilised tööolukorrad;
·                        
määratleda iga tüüpilise tööolukorra jaoks
asjakohased käitumisreeglid;
·                        
kehtestada standardne koolitusprogramm ja koostada
selle sisu;
·                        
kehtestada mis tahes muud meetmed eesmärkide
täitmiseks;
·                        
Koostada soovitused tulevaste üksuste jaoks, et
tõhustada ohutust (osakonna planeering, magnetresonantsi ruumidele juurdepääs,
ruumide planeering jne).
3. Töö kestus ja aruandlus
a) Töö algab kohe pärast direktiivi vastu
võtmist ning see lõpetatakse hiljemalt artikli 14 lõikes 1 nimetatud
kuupäevaks;
b) Komisjon koostab aruande saavutatud
tulemuste kohta. Aruanne edastatakse nõukogule ja Euroopa Parlamendile
hiljemalt 9 kuud pärast artikli 14 lõikes 1 nimetatud kuupäeva.
V LISA
Vastavustabel
 Direktiiv 2004/40/EÜ. || Käesolev direktiiv 
 Artikli 1 lõige 1 || Artikli 1 lõige 1 
 Artikli 1 lõige 2 || Artikli 1 lõige 2 
 Artikli 1 lõige 3 || Artikli 1 lõige 3 
 Artikli 1 lõige 4 || Artikli 1 lõige 4 (muutmata) 
 Artikli 1 lõige 5 || Artikli 1 lõige 5 (muutmata) 
 Artikli 2 punkt a || Artikli 2 punkt a 
 - || Artikli 2 punkt b 
 - || Artikli 2 punkt c 
 - || Artikli 2 punkt d 
 Artikli 2 punkt b || Artikli 2 punkt e 
 Artikli 2 punkt c || Artikli 2 punkt f 
 Artikli 3 lõige 1 || Artikli 3 lõige 1 
 Artikli 3 lõige 2 || Artikli 3 lõige 2 
 Artikli 3 lõige 3 || Artikli 3 lõige 3 
 - || Artikli 3 lõige 4 
 - || Artikli 3 lõige 5 
 - || Artikli 3 lõige 6 
 Artikli 4 lõige 1 || Artikli 4 lõige 1 
 Artikli 4 lõige 2 || Artikli 4 lõige 2 
 Artikli 4 lõige 3 || Artikli 4 lõige 3 
 Artikli 4 lõige 4 || Artikli 4 lõige 4 
 Artikli 4 lõike 5 punkt a || Artikli 4 lõike 5 punkt a 
 Artikli 4 lõike 5 punkt b || Artikli 4 lõike 5 punkt b 
 Artikli 4 lõike 5 punkt c || Artikli 4 lõike 5 punkt c 
 Artikli 4 lõike 5 punkti a alapunkt i || Artikli 4 lõike 5 punkti a alapunkt i 
 Artikli 4 lõike 5 punkti a alapunkt ii || Artikli 4 lõike 5 punkti a alapunkt ii 
 Artikli 4 lõike 5 punkti a alapunkt iii || Artikli 4 lõike 5 punkti a alapunkt iii (muutmata) 
 Artikli 4 lõike 5 punkti a alapunkt iv || Artikli 4 lõike 5 punkti a alapunkt iv (muutmata) 
 Artikli 4, lõike 5, punktid f kuni h || Artikli 4, lõike 5, punktid f kuni h (muutmata) 
 Artikli 4 lõige 6 || Artikli 4 lõige 6 
 Artikli 5 lõige 1 || Artikli 5 lõige 1 
 Artikli 5 punkti 2 sissejuhatav osa || Artikli 5 punkti 2 sissejuhatav osa 
 Artikli 5 lõike 2 punktid a kuni g || Artikkel 5 lõige 2 punktid a kuni g (muutmata) 
 Artikli 5 lõige 3 || Artikli 5 lõige 3 
 Artikli 5 lõige 4 || Artikli 5 lõige 4 
 Artikli 6 sissejuhatav osa || Artikli 6 sissejuhatav osa 
 Artikli 6 punkt a || Artikli 6 punkt a (muutmata) 
 Artikli 6 punkt b || Artikli 6 punkt b 
 Artikli 6 punktid c kuni f || Artikli 6 punktid c kuni f (muutmata) 
 Artikkel 7 || Artikkel 7 (muutmata) 
 Artikli 8 lõige 1 || Artikli 8 lõige 1 
 Artikli 8 lõige 2 || Artikli 8 lõige 2 (muutmata) 
 Artikli 8 lõige 3 || Artikli 8 lõige 3 (muutmata) 
 Artikkel 9 (muutmata) || Artikkel 9 (muutmata) 
 Artikli 10 lõige 1 || Artikli 10 lõige 1 
 Artikli 10 lõike 2 sissejuhatav osa || Artikli 10 lõike 2 sissejuhatav osa 
 Artikli 10 lõike 2 punkt a || Artikli 10 lõike 2 punkt a (muutmata) 
 Artikli 10 lõike 2 punkt b || Artikli 10 lõike 2 punkt b (muutmata) 
 - || Artikli 10 lõike 2 punkt c 
 Artikli 10 lõike 2 viimane lause || Artikli 10 lõike 2 viimane lause 
 Artikli 11 lõige 1 || - 
 Artikli 11 lõige 2 || Artikkel 11 
 Artikli 11 lõige 3 || Artikkel 12 
   ||   
 Artikkel 12 (artikkel on tunnistatud kehtetuks direktiiviga 2007/30/EÜ) || - 
 - || Artikkel 13 
 Artikli 13 lõige 1 || Artikli 14 lõige 1 
 Artikli 13 lõige 2 || Artikli 14 lõige 2 (muutmata) 
 - || Artikkel 15 
 Artikkel 14 || Artikkel 16 
 Artikkel 15 || Artikkel 17 
   ||   
 Lisa || - 
 - || 1. lisa 
 - || 2. lisa 
 - || 3. lisa 
 - || 4. lisa 
 - || 5. lisa 
[1]               ELT L 184, 24.5.2004, lk 23.
[2]               ELT L 114, 26.4.2008, lk 88.
[3]               300 GHz: sagedus 300 miljardit hertsi või tsüklit
sekundis. Herts (lühend Hz) on rahvusvaheline sagedusühik.
[4]               ELT C , , lk .
[5]               ELT C , , lk .
[6]               ELT L 184, 24.5.2004, lk 1.
[7]               ELT L 114, 26.4.2008, lk 88–89.
[8]               EÜT L 183, 29.6.1989, lk 1.
[9]               EÜT L 199, 30.7.1999, lk 59.
[10]             EÜT L 245, 26.8.1992, lk 23.
[11]             EÜT L 199, 30.7.1999, lk 59.
[12]             EÜT L 348, 28.11.1992, lk 1.